title: Puolikovat

text: Puolikovat on Anu Kaipaisen romaani pienen kaupungin muutaman nuoren elämästä muutaman talvipäivän aikana.


title: Puolikovat

text: Tarina kulkee Lahden kaltaisessa kaupungissa ennen hiihtolomaa mäkihyppykilpailun ollessa tulossa. Lapset ovat laiskoja, velttoja ja vihaisia, tupakoivia ja seksin aloittaminen on mielessä. Keskiluokan lapsien suuhun on laitettu melkoisesti enemmän kirosanoja kuin vuoden 1960-luvun alussa oli tapana. Juominen pysyy kolajuomissa baarissa, mutta niidenkin ostamisesta pyrkivät vanhoja tonneja omaavat lapset repimään cooliutta. Lapset nahistelevat hieman ja pojat likistelevät tyttöjä. Pääosan aikaa he värjöttelevät lumisilla kaduilla ilman rahaa mennä baariin lämmittelemään. Tosin tanssit olivat iso osa tarinaa.


title: Puolikovat

text: Tarinan nuoret ovat


title: Christinehofin linna

text: Christinehofin linna () on linna Tomelillan kunnassa, Skånen läänissä, eteläisessä Ruotsissa. Sen rakennustyöt aloitettiin vuonna 1737, jolloin linnan omisti kreivitär Christina Piper. Rakennustyöt saatiin päätökseen vuonna 1740. Linna edustaa arkkitehtoniselta tyylisuunnaltaan hollantilaista barokkia. Siihen kuuluu myös muotopuutarha.


title: Aleksei Gubarev

text: Aleksei Aleksandrovitš Gubarev (, 29. maaliskuuta 1931 Gvardeitsi – 21. helmikuuta 2015) oli neuvostoliittolainen kosmonautti.


title: Aleksei Gubarev

text: Gubarev valmistui sotilaslentäjäksi vuonna 1952 Neuvostoliiton laivaston lentokoulusta palvellen Neuvostoliiton ilmavoimissa.


title: Aleksei Gubarev

text: Gubarev oli niitä kosmonautteja, jotka koulittiin miehitettyä kuulentoa varten. Hän lensi vain kaksi kertaa avaruuteen: ensin Sojuz 17 ja vuonna 1976 Sojuz 28 -lento oli osa Interkosmos-ohjelmaa. Hän vietti avaruudessa 37 vuorokautta. Hänen avaruuslentouransa päättyi vuonna 1981, jonka jälkeen hän toimi Tähtikaupungissa hallinnollisessa virassa. Gubarev kirjoitti vuonna 1982 kirjan, jonka englanninkielinen nimi on "The Attraction of Weightlessness".


title: Paola Suhonen

text: Paola Anneli Ivana Suhonen (alk. Paula Anneli Suhonen, s. 19. kesäkuuta 1974 Helsinki) on suomalainen vaatesuunnittelija, taiteilija, muotoilija, yrittäjä ja elokuvantekijä. Hänet tunnetaan erityisesti Ivana Helsinki -vaatemerkistä, jonka hän perusti siskonsa Pirjo Suhosen kanssa vuonna 1998. Suhonen joutui Yhdysvalloissa kiistaan Donald Trumpin ex-vaimon Ivana Trumpin kanssa Ivana-tuotemerkkinimestä. Trump vaati Ivana Helsinki -vaatemerkin nimeä muutettavaksi ja se muutettiin globaalisti muotoon Ivana Helsinki Paola Suhonen.


title: Paola Suhonen

text: Koulutukseltaan Suhonen on taiteen kandidaatti Helsingin taideteollisesta korkeakoulusta. Ennen opintojaan Suhonen toimi muun muassa nuorten suunnittelijoiden muodostamassa Fabrik-ryhmässä. Hän on myös voittanut lumilautailun Suomen mestaruuden.


title: Paola Suhonen

text: Suhonen on tehnyt yhteistyötä muun muassa Coca-Colan, Nanson, Aarikan, Alkon, Luhdan, Itellan, Pirkan, Seppälän, Vitaliksen, Valion ja Googlen kanssa. Keväällä 2002 Suhosen suunnittelemaa ylioppilaspipoa myytiin 600 kappaletta.


title: Paola Suhonen

text: Suhonen asui kaksi vuotta New Yorkissa, missä hän opiskeli vuoden ajan New York Film Academyssa. Syksyllä 2010 hän muutti Los Angelesiin ja opiskeli kuvaajaksi American Film Institutessa. Suhonen on toiminut Yhdysvalloissa ilmestyvän Love Contemporary -rakkauslehden päätoimittajana. Hän muutti takaisin Suomeen keväällä 2013. Samana vuonna Suhoselle myönnettiin Pro Finlandia -mitali.


title: Paola Suhonen

text: Paola Suhosella oli ensimmäinen oma taidenäyttely Taidehallissa vuonna 2016. Hän kuvasi kahdeksan vuoden ajan kokeellista dokumenttia  Poem Portrait of Nina yhdestä Hollywoodin tunnetuimmasta pornotähdestä, Nina Hartleystä. Runollisista tuokiokuvista ja haastatteluista koostuvassa monikanavaisessa videoteoksessa Hartley nähdään ensimmäistä kertaa taiteilijan linssin läpi. Suhosen kanssa ystävystynyt Hartley pohtii elokuvallisessa muotokuvassa suhdettaan rakkauteen, seksiin ja elämään ylipäänsä.


title: Paola Suhonen

text: Syyskuussa 2015 ilmestyi Paola ja Pirjo Suhosen ensimmäinen lastenkirja "Erikoiskoira Affe - Talviseikkailu Lapissa". Kirjasarja sai jatkoa kirjalla "Erikoiskoira Affe - Kevätretki kaupungilla" ja uusi kirja on luvassa myös vuoden 2017 aikana. Suhoselle myönnettiin vuonna 2018 Suomi-palkinto tunnustuksena merkittävästä taiteellisesta urasta.


title: Humppa-akatemia

text: Humppa-akatemia on Eläkeläiset-yhtyeen kokoelmalevy vuodelta 2000.


title: Humppa-akatemia

text: Albumi nousi Suomen virallisen listan sijalle 17.


title: Humppa-akatemia

text: Suluissa kappaleen alkuperäinen esittäjä ja nimi.


title: Humppa-akatemia

text: Levyllä on myös kaksi piilotettua kappaletta, "Tahdon Olla Tarvajärvi" (Alivaltiosihteerin "Tahdon Olla Tarvajärvi") ja "Ma Tahdon Humpata" (Kissin "Rock And Roll All Nite ")Levyllä on myös kaksi piilotettua kappaletta, "Poterohumppa" (Cyndi Lauperin "She Bop") ja "En saa millään humpatuksi" (Rolling Stonesin "I Can't Get No Satisfaction")


title: Georgi Gretško

text: Georgi Mihailovitš Gretško (; s. 25. toukokuuta 1931 Leningrad – 8. huhtikuuta 2017 Moskova) oli neuvostoliittolainen kosmonautti.


title: Georgi Gretško

text: Gretško valmistui insinööriksi Leningradin mekaniikan instituutista väitellen matematiikasta. Hän työskenteli Sergei Koroljovin alaisena, kunnes hänet valittiin kosmonauttikoulutukseen. Gretško koulutettiin kuulentoa varten. Hän lensi Sojuz 17-, Sojuz 26- ja Sojuz T-14 -lennoilla muun muassa Saljut-avaruusasemalle. Gretško vietti avaruudessa 134 vuorokautta, 20 tuntia ja 32 minuuttia.


title: Georgi Gretško

text: Hän teki ensimmäisen avaruuskävelyn Orlan-avaruuspuvussa 20. joulukuuta 1977. Gretško erosi avaruustoimestaan vuonna 1992 ja ryhtyi luennoijaksi Venäjän tiedeakatemiassa.


title: Georgi Gretško

text: Hän totesi seuraavasti ufoista: ”Jos saisin vapaasti kertoa, mitä olemme avaruudessa kokeneet, maailma järkyttyisi perusteellisesti.” (Juhan af Grannin "Vieraita taivaalta" -ohjelma 1990-luvun alusta)


title: Georgi Gretško

text: Gretško oli kaksinkertainen Neuvostoliiton sankari.


title: Kaibiles

text: Erikoisjoukkojen prikaati "Kaibil" () eli Kaibiles on Guatemalan asevoimien erikoisjoukkojen prikaati, joka on erikoistunut viidakkosodankäyntiin ja kapinoiden torjumiseen. Kaibilesin jäsenet ovat tunnettuja selviytymistaidoistaan ja erikoisjoukkona sitä pidetään yhtenä Latinalaisen Amerikan vaarallisimmista.


title: Kaibiles

text: Kaibiles-sotilaat erottautuvat muista armeijan joukoista tummanpunaisella baretilla, jonka lakkimerkki on koristeltu kiiltävällä miekanterällä ja tekstillä "Kaibil". Prikaatin motto on ranskalaista rojalistikenraalia Henri de la Rochejaqueleinia mukaillen: "Jos etenen, seuraa minua. Jos pysähdyn, yllytä minua etenemään. Jos vetäydyn, tapa minut." ()


title: Kaibiles

text: 5. joulukuuta 1974 Guatemalan sotilashallitus perusti Kommandokoulun ("Escuela de Comandosin") kouluttamaan maalle erikoisjoukkoja. Kolme kuukautta myöhemmin 5. maaliskuuta 1975 se nimettiin Kaibilin kouluksi ("Escuela Kaibil") . Nimi viittaa 1500-luvulla eläneeseen mam-kansan heimopäällikkö Kayb'il B'alamiin, joka onnistui vuonna 1525 kukistamaan konkistadori Pedro Alvadaron johtamat espanjalaisjoukot.


title: Kaibiles

text: Alun perin koulutuskeskus sijaitsi maatiloilla El Infierno ("Helvetti") ja La Pólvora ("Ruuti") Melchor de Mencosin kunnassa, Peténin departementissa. 12. tammikuuta 1989 se siirrettiin Peténin departementin Poptúnissa sijaitsevaan entiseen 23. sotilaspiirin tukikohtaan. Vuosina 2008–2013 prikaati toimi Puerto Barriosissa Izabalin departementissa entisen 6. sotilaspiirin tiloissa. Kesäkuussa 2013 se siirtyi sille varta vasten tarkoitettuihin tiloihin Poptúnissa, Peténin departementissa.


title: Kaibiles

text: Kaibiles-joukkojen virallinen nimi on vaihtunut seuraavasti:1980-luvulla Kaibiles osallistui hallituksen puolella Guatemalan sisällissotaan, jonka aikana yksikkö tuhosi kokonaisia kyliä. Yksi tunnetuimmista tapauksista oli vuonna 1982 tapahtunut Dos Erresin verilöyly, jossa Kaibilesin sotilaat kiduttivat, raiskasivat ja surmasivat Dos Erresin kyläläisiä. Arvioiden mukaan vähintään noin 350 siviiliä menetti henkensä verilöylyssä. Kun sisällissota päättyi vuonna 1996, Guatemalan hallitus päätti Yhdistyneiden kansakuntien pyynnöstä tutkia Kaibilesin suorittamia ihmisoikeusloukkauksia ja paljasti yksikön suorittamat joukkomurhat. Elokuussa 2011 kolme entistä Kaibilesin kommandoa ja yksi upseeri tuomittiin elinkautiseen vankeusrangaistukseen.


title: Kaibiles

text: Sisällissodan jälkeen Kaibiles-erikoisjoukkojen maine oli varsin kyseenalainen. Joulukuussa 1996 presidentti Álvaro Arzú ilmoitti aikovansa säilyttää Kaibiles-joukot ja käyttää näitä huume- ja rikollisliigojen vastaisessa taistelussa. Myöhemmin kuitenkin selvisi, ettei vuoden 1996 rauhansopimus mahdollistanut tällaisia suunnitelmia. Lopulta huhtikuussa 2008 katolisen kirkon asettama "Historiallisen muistin toipumisen yleishiippakunnallinen projekti" ("Proyecto Interdiocesano de Recuperación de la Memoria Histórica") vaati Kaibiles-joukkojen lopettamista. Helmikuussa 1999 YK:n asettama totuuskomissio "Historian selventämisen komissio" ("Comisión para el Esclaracimiento Histórico", "CEH") kiinnitti erityistä huomiota Kaibiles-joukkoihin ja sen brutaaliin koulutukseen. Sen mukaan Kaibiles on koulittu "tappokone." Joulukuussa 1998 sotilasaikakauslehti Jane's Intelligence Review kertoi, ettei Guatemalan armeija aio lakkauttaa Kaibiles-erikoisjoukkojaan. Samalla se kertoi, että tuolloin ko. joukkot koostuivat kouluttajakomppaniasta ja kahdesta 162 miehen vahvuisesta kommandokomppaniasta, jotka jakautuivat neljään 38 miehen joukkueeseen, jotka taas jakautuivat yhdeksän miehen ryhmiin.


title: Kaibiles

text: Nykyisin Kaibiles on osallistunut Yhdistyneiden kansakuntien MONUC-rauhanturvaoperaatioon Kongon demokraattisessa tasavallassa. 23. tammikuuta 2006 kahdeksan Kaibilesin jäsentä kaatui ja viisi haavoittui sissien hyökkäyksessä Garamban kansallispuistossa. Sotilaiden ilmoitettiin olleen osana salaista sotilasoperaatiota, jonka tarkoituksena oli pidättää Lord's Resistance Armyn vaikutusvaltaisimpiin jäseniin kuuluva Vincent Otti, joka ilmeisesti LRA:n komentajien käskystä surmattiin marraskuun alussa 2007.


title: Kaibiles

text: Guatemalan puolustusministeriön mukaan Kaibiles-sotilaista koulutetaan korkealuokkaisia, hyvän fyysisen ja henkisen kestävyyden omaavia eliittijoukkoja. Kaibiles on tunnettu ankarasta koulutusjaksostaan, jonka aikana alokkaiden täytyy viettää 40 vuorokautta syrjäisessä viidakkoleirissä, "El Infiernossa" (”Helvetti”). Sotilaskoulutuksen aikana alokkaat pakotetaan puremaan pää irti elävältä kanalta. CEH-komission mukaan Kaibiles-sotilaat tappavat eläimiä ja sen jälkeen syövät näiden raakaa lihaa ja juovat verta rohkeuden osoituksena. Lisäksi se on todennut koulutusmetodien olevan äärimmäisen julmia.


title: Kaibiles

text: Värväytyminen on vapaaehtoista. Ennen sisäänpääsemistä kuitenkin tulee suorittaa useita fyysisiä ja psykologisia testejä. Koulutusjakso järjestetään kaksi kertaa vuodessa ja se kestää 60 päivää. Yläikäraja on 28 vuotta. Yhdellä koulutusjaksolla on vain 64 osallistujaa. Koskaan kymmentä sotilasta enempää ei ole valmistunut yhdeltä kurssilta. Joskus myös ulkomaalaisten asevoimien sotilaille annetaan mahdollisuus koulutukseen, mitä pidetään etuoikeutena ja kunniana.


title: Kaibiles

text: Kommandot koulutetaan sissisodankäyntiin, sissien vastaisiin operaatiohin, sotilaskäyttäytymiseen, kartanlukuun, psykologiseen valmistatumiseen, sotilastiedusteluun ja vastatiedusteluun. Koulutukseen kuuluu myös yksikön oma taistelulaji nimeltä "Temv-K'a" ("Myrskyn käsi"), viestintäopinnot, selvitymistekniikat, havainnointikurssit, sotilasvaellus, erikoisaseet, räjäytystyöt ja erikoislääkintä.


title: Kaibiles

text: Vaikka alun perin yksikkö on perustettu sissien vastaista toimintaa varten, keskittyy se nykyisten tarpeiden mukaisesti terrorismin-, sieppausten- ja huumeidenvastaiseen toimintaan.


title: Kaibiles

text: Koulutuksen aikana jokaisella sotilaalle on taistelupari "cuaz" (kekchin kielellä "veli"), jonka kanssa toimitaan yhdessä koko koulutuksen ajan. Taistelupari on tiivis yksikkö: he syövät, työskentelevät ja nukkuvat yhdessä. Jos toinen tekee virheen, myös toinen kärsii seuraukset. Koulutus ei välitä vuorokaudenajoista, vaan se suoritetaan niin yöllä kuin päivälläkin. Unta saa vain kolme tuntia päivässä, jos oikeus nukkumiseen on myönnetty. Lisäksi heidät koulutetaan syömään kaikkea mikä liikkuu.


title: Viktor Afanasjev

text:
Viktor Mihailovitš Afanasjev (, s. 31. joulukuuta 1948 Brjansk) on entinen neuvostoliittolainen ja nykyinen venäläinen kosmonautti.
Afanasjev valmistui lentäjäksi sotilasilmailukoulusta vuonna 1970. Hän yleni everstiksi Neuvostoliiton ilmavoimissa ja on sittemmin toiminut Venäjän ilmavoimissa. Hän on toiminut mm. koelentäjänä. Hänellä on ohjaaja-aikaa 2 000 tuntia 40 eri lentokoneella. Hän lensi Sojuz TM-11-, Sojuz TM-18-, Sojuz TM-29-, Sojuz TM-33- ja Sojuz TM-32 -avaruuslennoilla ja on ollut kaikkiaan yli 545 vuorokautta avaruudessa. Hän on tehnyt yli 38 tuntia avaruuskävelyjä. Afanasjev on jäänyt eläkkeelle avaruuslentäjän tehtävästä. Hän on naimisissa Jelena Afanasjevan kanssa, ja perheessä on kaksi lasta.


title: Karamelodiktstipendiet

text: Karamelodiktstipendiet on ruotsalainen vuosittain jaettava stipendi. Se myönnetään ruotsin kielen uudistajalle tai merkittävistä teoista musiikin alalla. Palkinnon perusti Povel Ramel täyttäessään 60 vuotta 1982. Ramelin mukaan se takaa taloudellisen riippumattomuuden loppupäiväksi. Ensimmäisen Karamelodiktstipendiet-stipendin sai Totte Wallin.


title: Karamelodiktstipendiet

text: Stipendi on ollut arvoltaan 20 000 kruunua (vuonna 2007 25 000 kruunua). Lisäksi voittaja saa ison tötterön karkkia. Palkinto jaetaan 29. toukokuuta Hagaparkenissa maanantaiaamuna touko-kesäkuun vaihteessa. Tarjolla on paistettua kyyhkyä, josta moni tosin kieltäytyy.


title: Laureus-palkinto

text: Laureus-palkinto on vuosittain jaettava palkinto vuoden parhaimmille urheilijoille ja joukkueille. Se perustettiin vuonna 1999 ja itse palkintojen jakaminen alkoi seuraavana vuonna.


title: Laureus-palkinto

text: Palkinnot jaetaan erityisessä Laureus-urheilugaalassa.


title: Laureus-palkinto

text: Yli 120 maan urheilujournalistit äänestävät ehdokkaat vuoden parhaiksi. Tämän jälkeen palkinnon saajan päättää kuuden ehdokkaan joukosta entisistä huippu-urheilijoista koostuva Laureus-urheiluakatemia.


title: Laureus-palkinto

text: Vuoden parhaille jaettavat palkinnot ovat:


title: Laureus-palkinto

text: Lisäksi akatemia voi halutessaan jakaa myös seuraavat palkinnot:


title: Laureus-palkinto

text: Muun muassa Lance Armstrongin ja Marion Jonesin palkinnot on myöhemmin peruttu, kun heidän palkitsemiseensa vaikuttaneet saavutukset on jälkikäteen hylätty."Palkinnon nimi oli Vuoden tulokas ennen vuotta 2007"


title: Kanadan Grand Prix 1991

text: Kanadan Grand Prix 1991 oli 505. Formula 1 -osakilpailu. Se ajettiin 2. kesäkuuta 1991 Circuit Gilles Villeneuve -radalla. Kilpailun voitti onnekkaasti brasilialainen Nelson Piquet, kun koko kilpailua ylivoimaisesti hallinneen Nigel Mansellin keskittyminen herpaantui viimeisellä kierroksella vaihteen vaihdon sijasta yleisölle vilkutteluun ja auton moottori sammui alle kilometri ennen maalia. Samalla katkesi myös Ayrton Sennan neljä kilpailua kestänyt paalupaikka- ja voittoputki.


title: Suomennoskirjallisuuden historia

text: Suomennoskirjallisuuden historia on Suomalaisen kirjallisuuden seuran vuonna 2007 julkaisema teos suomennetun kirjallisuuden historiasta. Varsinaisen kirjallisuushistorian lisäksi käsitellään muiden muassa suomentamisen normeja ja tehtävää sekä suomentamisen merkitystä suomen kirjakielen luomisessa ja kehittämisessä.


title: Santa Maria (tulivuori)

text: Santa María on tulivuori Guatemalan läntisellä ylänköalueella, lähellä Quetzaltenangon kaupunkia. Se on 3 772 metriä korkea.


title: Santa Maria (tulivuori)

text:
Santa Marian purkaus 1902 oli yksi 1900-luvun kolmesta suurimmasta tulivuoren purkauksesta maailmassa.
Noin 5,5 kuutiokilometriä laavaa purkautui 19 päivää kestäneessä purkauksessa. Tuhkapatsas nousi 28 kilometrin korkeuteen. Suuri osa ympäristöä tuhoutui.


title: Santa Maria (tulivuori)

text: Vuonna 1922 syntyi jättimäisessä kraatterissa uusi tulivuori, Santiaguito. Se on ollut aktiivinen koko olemassaolonsa ajan. Sen korkeus on nyt noin 2 500 metriä merenpinnasta. Santa Marian huipulta voi katsella matalammalla olevan Santiaguiton toistuvia purkauksia.


title: Santa Maria (tulivuori)

text: Santa Marian huipulle noustaan jalkaisin ja sinne järjestetään vaelluksia. Nousu jyrkähköjä polkuja pitkin kestää nelisen tuntia, alastulo sujuu parissa tunnissa.


title: Todomondo

text: Todomondo on Eurovision laulukilpailua 2007 varten perustettu yhtye, joka edusti Romaniaa kuusikielisellä kappaleellaan "Liubi, liubi, I love you".


title: Vjerka Serdjutška

text: Vjerka Serdjutška (, oikealta nimeltään Andri Myh’ailovytš Danylko, , syntynyt 2. lokakuuta 1973 Pultava, Ukrainan SNT, Neuvostoliitto) on ukrainalainen koomikko, tanssija ja poplaulaja. Hän edusti Ukrainaa Eurovision laulukilpailussa 2007 kappaleella ”Dancing Lasha Tumbai”.


title: Vjerka Serdjutška

text: Esityksessään Serdjutška oli pukeutunut naiseksi ja hopeiseen folioasuun, ja hänellä oli päänsä päällä hopeinen tähti. Edustuskappaleessa laulettiin saksaksi, ukrainaksi, englanniksi, venäjäksi ja mongoliksi sanoituksia, jotka eivät tarkoita oikeastaan mitään. Serdjutška oli yksi finaalin ennakkosuosikeista ja sijoittui lopulta toiseksi 235 pisteellään. Hän hävisi voittaneelle Serbialle 33 pisteellä.


title: Vjerka Serdjutška

text: Serdjutškan laulua arvosteltiin, kun osa eurooppalaisista oli kuulevinaan laulussa laulettavan "Russia goodbye" (hyvästi Venäjä). Serdjutška kiisti asian ja varmuuden vuoksi muutti kappaleen nimeksi ”Dancing Lasha Tumbai”. Serdjutškan mukaan "Lasha Tumbai" on mongolia ja tarkoittaa kermavaahtoa. "Dancing Lasha Tumbai" sijoittui Britannian singlelistalla sijalle 23. Suomen singlelistalla se sijoittui peräti toiseksi.


title: Vjerka Serdjutška

text: Serdjutškan oli myös tarkoitus olla mukana Ukrainan vuoden euroviisukarsinnassa, mutta hän joutui perumaan osallistumisensa aikatauluongelmien vuoksi.


title: Vjerka Serdjutška

text: Serdjutškalla oli lyhyt cameorooli vuoden 2015 komediaelokuvassa "Spy – vakoojan asussa".


title: Vjerka Serdjutška

text: 1990-luvun lopussa ja vuoden 2000 alussa Vjerka Serdjutška alkoi juontaa keskusteluohjelmaa nimeltään "SV-šou" (venäjän sanoista спальный вагон, "spalnyi vagon" ’makuuvaunu’), jota esitettiin Ukrainan eri televisiokanavilla.


title: Roger Cicero

text: Roger Cicero (6. heinäkuuta 1970 Berliini – 24. maaliskuuta 2016) oli saksalainen jazzmuusikko. Hän on romanialaisen pianistin Eugen Ciceron poika, ja aloitti oman uransa teinitähtenä. Ensimmäisen kerran näyttämöllä hän oli 11-vuotiaana, ja televisiossa 16-vuotiaana. Hän edusti Saksaa Eurovision laulukilpailussa 2007 kappaleella "Frauen regier'n die Welt" – "Naiset hallitsevat maailmaa".


title: Roger Cicero

text: Hän kuoli aivohalvaukseen 24. maaliskuuta 2016.


title: Ulf Grönholm

text: Ulf Grönholm (8. tammikuuta 1943 Helsinki – 26. helmikuuta 1981 Kirkkonummi) oli suomalainen ralliautoilija. Ammatiltaan hän oli maanviljelijä. Rallin kaksinkertainen maailmanmestari Marcus Grönholm on Ulf Grönholmin poika.


title: Ulf Grönholm

text: Grönholm kilpaili ralliautoilun yleisessä luokassa vuodesta 1967 alkaen. Hän saavutti ensimmäiset kansallisesti merkittävät voittonsa 100-rallissa ja Teekkarirallissa vuonna 1969, Hakkapeliittarallissa vuonna 1970, 100-rallissa ja Sveitsin talvirallissa vuonna 1971 sekä 100-rallissa, Reiskan rallissa ja Ampiaisrallissa vuonna 1972. Hän ajoi Antti Aarnio-Wihurin rallitallissa ja sijoittui vuoden 1971 Tunturirallissa toiseksi edellään vain oma tallipäällikkönsä. Pohjola-rallin hän voitti ensimmäisen kerran vuonna 1973 ja uusi voittonsa vuosina 1977 ja 1980.


title: Ulf Grönholm

text: Rallin Suomen mestaruuden Grönholm voitti kahdesti, ja kaksi kertaa hän sijoittui SM-sarjassa toiseksi. Vuonna 1973 hän ajoi ryhmä 2:ssa Opel Asconaa ja sijoittui Timo Mäkisen takana toiseksi. Vuonna 1976 hän sijoittui ryhmä 4:ssä Tapio Rainion jälkeen toiseksi ajettuaan edelleen Opel Asconaa.


title: Ulf Grönholm

text: Vuonna 1977 Grönholm voitti ryhmä 4:n Suomen mestaruuden. Hänen kartanlukijanaan oli koko kauden ajan Raimo Anttonen, ja autona oli Opel Kadett. Taakse jäi tulevia maailmanmestareita: Timo Salonen sijoittui toiseksi ja Ari Vatanen kolmanneksi. Seuraavana vuonna Grönholm voitti Suomen mestaruuden ryhmä 2:ssa. Autona oli edelleen Opel Kadett. Toiseksi SM-sarjassa sijoittui Hannu Valtaharju ja kolmanneksi Henri Toivonen.


title: Ulf Grönholm

text: Jyväskylän suurajoissa Grönholm sijoittui kahdesti kuuden parhaan joukkoon. Vuonna 1973 hän oli kuudes kartanlukijanaan Henry Laine ja autonaan Opel Ascona. Vuonna 1979 hän sijoittui Bob Rehnströmin kanssa neljänneksi Fiat 131 Mirafiorilla.


title: Ulf Grönholm

text: Grönholm ja kartanlukija Bob Rehnström menehtyivät tehdessään Hankirallia varten viimeistelyharjoituksia keskellä yötä 26. helmikuuta 1981 Kirkkonummella. Grönholm törmäsi pysähdyksissä, valot sammutettuina olleeseen aura-autoon, jonka kuljettaja nukkui hytissä pitäen pitkän työrupeaman jälkeen taukoa. Grönholmin ajama Fiat syttyi räjähdysmäisesti tuleen, ja sekä Grönholm että Rehnström menehtyivät välittömästi. Tietä ei ollut suljettu harjoittelua varten muulta liikenteeltä.


title: Scooch

text: Scooch on brittiläinen popyhtye, joka perustettiin vuonna 1998 ja koottiin uudestaan vuonna 2007 edustamaan maataan Eurovision laulukilpailussa 2007 kappaleella "Flying the Flag (for You)". Se sijoittui kisassa toiseksi viimeiseksi 19 pisteellä, josta 12 oli Maltalta. Kappaleen aikana muusikot esiintyivät lavalla lentoemänniksi ja stuerteiksi pukeutuneina.


title: Scooch

text: Yllättäen kilpailukappale menestyi Eurovision laulukilpailun ulkopuolella ja nousi myyntilistojen viidenneksi. Sitä ennen Single "When My Baby" (lokakuu 1999) nousi brittilistan 29. sijalle ja "More Than I Needed to Know" (tammikuu 2000) viidenneksi. Julkaisut ovat saavuttaneet menestystä myös Japanissa.


title: Scooch

text: Scooch on julkaissut kaksi albumia: "Welcome to the Planet Pop" (2000) ja "Four Sure" (2000, uudelleen 2007).


title: Mikojan-Gurevitš MiG-1

text: Mikojan-Gurevitš MiG-1 () oli neuvostoliittolainen, yksimoottorinen ja yksipaikkainen, toisessa maailmansodassa käytetty hävittäjälentokone.


title: Mikojan-Gurevitš MiG-1

text: MiG-1 suunniteltiin tammikuussa 1939 laadittuun vaatimusspesifikaatioon, jossa tavoitteena oli pommikoneiden torjunta korkealla. Lentokone sai aluksi koodin I-200 ja sitä suunniteltiin Polikarpovin suunnittelutoimistossa. Koneen suunnittelua johti kesäkuussa 1939 Nikolai Polikarpov ja M. Tetivikin. Polikarpov ei valinnut tähtimoottoria vaan tehokkaamman Mikulin AM-37-rivimoottorin. Suunnittelun perustana oli tehdä mahdollisimman pieni lentokone suuren moottorin ympärille, jolloin massa ja vastus minimoituvat. Elokuussa 1939 Polikarpov nimesi N. Andrianovin pääsuunnittelijaksi. Polikarpov alkoi siirtyä sivuun johtavan suunnittelijan asemasta. Marraskuussa 1939 Polikarpovin vieraillessa Saksassa, hänen suunnittelutoimistosta hajotettiin ja syntyi uusi toimisto, jota johtivat Artem Mikojan ja Mihail Gurevitš. Toimisto pysyi muodollisesti Polikarpovin alaisuudessa kesäkuuhun 1940 asti.


title: Aleksandr Mikulin

text: Aleksandr Aleksandrovitš Mikulin (, 2. helmikuuta 1895 – 13. toukokuuta 1985 Moskova) oli neuvostoliittolainen lentokoneiden voimalaitteiden suunnittelija.


title: Aleksandr Mikulin

text: Vuonna 1915 Mikulin alkoi työskennellä venäläisessä Automoottoreiden tieteellisessä instituutissa, jota johti Stetškin. Se kehitti ensimmäisen venäläisen lentokonemoottorin vuonna 1916.


title: Aleksandr Mikulin

text: Vuosina 1925–1928 Mikulin kehitti Hugo Junkersin moottoreiden pohjalta AM-13-moottorin, joka oli V-12-moottori, joka kehitti 880 hv. Tänä aikana Saksa ja Neuvostoliitto toimivat yhteistyössä Ententen ja Yhdysvaltain pyrkiessä lakkauttamaan lentokoneteollisuuden Saksassa.


title: Aleksandr Mikulin

text: Mikulin alkoi kehittää moottoreita Lentomoottoreiden keskusinstituutissa. Ensimmäinen oli Mikulin AM-34. Tunnetuin oli Mikulin AM-38.


title: Aleksandr Mikulin

text:
1943 Mikulinista tuli Tiedeakatemian jäsen.
Toisen maailmansodan jälkeen Mikulin kehitti suihkumoottoreita. 1950-luvulla hän ja Sergei Tumanski maailman tehokkaimman suihkumoottorin, Mikulin AM-3M, jonka työntövoima oli 95 000 Newtonia. Sitä käytti Tupolev Tu-104.


title: Kenan Doğulu

text: Kenan Doğulu (s. 31. toukokuuta 1974) on turkkilainen popmuusikko. Hän edusti Turkkia Eurovision laulukilpailussa 2007 kappaleella "Shake It Up Şekerim" ja sijoittui neljänneksi.


title: Kenan Doğulu

text: Doğulu on soittanut pianoa ja huilua lapsesta asti ja laulanut lapsikuoron solistina. Ensimmäinen albumi "Simsiki siki siki" ilmestyi vuonna 1993. Musiikissa on kuultavissa vaikutteita turkkilaisesta kansanmusiikista.


title: Hätilä

text: Hätilä on Hämeenlinnan 15. kaupunginosa, joka sijaitsee keskustan ja Vanajaveden itäpuolella. Se sijaitsee aivan rautatieaseman tuntumassa. Hätilästä löytyy muutamia elintarvikekauppoja, hammashoitola ja pankki. Hätilässä on kaksi alakoulua ja Hämeenlinnan yhteiskoulu, jossa on perusopetuksen yläkoulu. Arkkitehti Mika Ernon suunnittelema Hätilän kirkko valmistui vuonna 1956. Hätilän postinumero on 13210. Nimestään huolimatta Puolustusvoimien Hätilän ampuma-alue, jota pääasiassa käyttää Parolannummella majaileva Panssariprikaati, ei sijaitse Hätilässä vaan Taka-Hätilän kaupunginosassa.


title: Hätilä

text: Hätilä on muinainen hämäläiskylä, joka kuului keskiajalla Vanajan pitäjään. 1500-luvulla kylän alueet joutuivat läheisen Hämeen linnan alaisuuteen, ja sinne perustettiin yksi linnan kolmesta latokartanosta. Hätilän kartano säilyi sotilasvirkatalon muodossa 1900-luvulle asti. 1900-luvun alkupuolella Hämeenlinnan kaupungin rajan välittömässä läheisyydessä sijainneesta kylästä muodostui Hämeenlinnan maalaiskunnan suurin ja tärkein taajama, jossa oli mm. kauppaliikkeitä sekä sahateollisuutta. Hätilä liitettiin osaksi kaupunkia vuoden 1948 kuntaliitoksessa, minkä jälkeen lähes kaikki merkit vanhasta kyläasutuksesta ja kartanosta ovat hävinneet uuden rakennuskannan tieltä.Hätilä Hämeenlinnan kaupungin sivuilla


title: Molitva

text: ”Molitva” on Vladimir Graićin säveltämä ja Saša Milošević Maren sanoittama kappale, jolla serbialainen Marija Šerifović voitti vuoden 2007 Eurovision laulukilpailun. Kappaletta on kuvailtu tunteikkaaksi balladiksi. Se on ensimmäinen muulla kuin englannin kielellä laulettu voittokappale vuoden 1998 jälkeen.


title: Molitva

text: Kappale on julkaistu myös suomeksi nimellä ”Rukoilen”, englanniksi nimellä ”Destiny” ja venäjäksi nimellä ”Molitva” (”Мопитва”). Sanoitukseltaan kappale on uskonnollissävytteinen.


title: Eurovision laulukilpailu 2008

text: Eurovision laulukilpailu 2008 oli 53. Eurovision laulukilpailu. Se järjestettiin Serbian pääkaupungissa Belgradissa. Kilpailuareenana toimi Beogradska arena. Euroopan Yleisradioliitto EBU pohti helmikuussa 2008 mahdollisesta kilpailujen siirtämisestä, Serbiassa Kosovon itsenäistymisen aiheuttamien mellakoiden takia. Kuitenkin, 22. helmikuuta EBU:n jäsenet päättivät puhelinkonferenssissa kisojen pysyvän Belgradissa. Kisojen järjestäjäyhtiö lupautui pitämään huolen kilpailijoiden turvallisuudesta.


title: Eurovision laulukilpailu 2008

text: Serbia oli Marija Šerifovićin voitettua edellisen kilpailun Helsingissä järjestävänä maana mukana kilpailun finaalissa, kuten myös kilpailun neljä suurinta rahoittajamaata Iso-Britannia, Saksa, Ranska ja Espanja. Belgradin kisoihin tuli kaksi uutta maata, Azerbaidžan ja San Marino. Itävalta vetäytyi kisasta pois. Syiksi boikotointiin Itävalta ilmoitti itävaltalaisten vähäisen kiinnostuksen Euroviisuihin ja naapurimaita suosivan pistejaon.


title: Eurovision laulukilpailu 2008

text: Edellisinä vuosina pidetty semifinaali järjestettiin ensimmäistä kertaa kaksiosaisena. Kymmenen edellisen vuoden parasta ei entiseen tapaan päässyt suoraan finaaliin lukuun ottamatta voittajaa.


title: Eurovision laulukilpailu 2008

text: Kilpailun voitti ensimmäistä kertaa Venäjä. Dima Bilanin esittämä kappale "Believe" keräsi 272 pistettä.


title: Eurovision laulukilpailu 2008

text: Molemmista semifinaaleista pääsi kymmenen laulua jatkoon finaaliin.


title: Eurovision laulukilpailu 2008

text: Maat jaettiin kahteen semifinaalin arpomalla 28. tammikuuta 2008. Esiintymisjärjestys arvottiin 17. maaliskuuta 2008. Molemmat arvonnat suoritettiin Belgradissa joukkueenjohtajien kokouksissa. Muun muassa RTS näytti molemmat arvonnat ja niitä pystyi seuraamaan myös netistä.


title: Eurovision laulukilpailu 2008

text:
Uutena sääntönä jokainen osallistujamaa sai äänestää vain yhdessä semifinaalissa. Jokainen semifinaaliin osallistunut maa sai äänestää vain omassa semifinaalissaan. Varmoista finalisteista Espanja ja Saksa äänestivät ensimmäisessä semifinaalissa sekä Iso-Britannia, Ranska ja Serbia toisessa semifinaalissa.
Uutena sääntönä myös jokaisessa osallistujamaassa istuvat vararaadit saivat päättää yhden jatkoonmenijän kummastakin semifinaalista. Finaaliin selvisi puhelinäänestyksessä yhdeksän eniten pisteitä saanutta esitystä sekä niiden ulkopuolelta parhaiten raadin äänestyksessä pärjännyt esitys. Ensimmäisessä semifinaalissa raadin valinta oli Puola, joka oli kuitenkin sijoittunut myös puhelinäänestyksessä kymmenenneksi. Sen sijaan toisessa semifinaalissa raadin valinta Ruotsi sijoittui puhelinäänestyksessä sijalle 12.


title: Eurovision laulukilpailu 2008

text:
Automaattiset finalistimaat jaettiin arvalla kahteen ryhmään, jotka äänestivät eri semifinaaleissa.
Automaattisista finalisteista Saksa ja Espanja äänestivät tässä semifinaalissa. Finaaliin puhelinäänestyksellä selvinneet maat on merkitty vaaleanvihreällä, tuomariäänillä päässyt tummanvihreällä. Täydelliset tulokset semifinaaleissa julkistettiin ainoastaan puhelinäänestyksessä, ei lainkaan raatien äänestyksessä.


title: Eurovision laulukilpailu 2008

text: Ongelmia ei ilmennyt yhdelläkään maalla kummankaan semifinaalin eikä finaalin äänestyksessä. Kaikki maat käyttivät siis pisteiden antamiseen puhelin- ja tekstiviestiäänestystä.


title: Eurovision laulukilpailu 2008

text: Automaattisista finalisteista Ranska, Iso-Britannia ja Serbia äänestivät tässä semifinaalissa. Finaaliin puhelinäänestyksellä selvinneet maat on merkitty vaaleanvihreällä, tuomariäänillä päässyt tummanvihreällä.


title: Eurovision laulukilpailu 2008

text: Tummanvihreällä on merkitty kilpailun voittaja Venäjä. Se on myös lihavoitu, koska Venäjä pääsi ensi vuonna automaattisesti finaaliin kisan isäntämaana. Euroviisujen neljä suurinta rahoittajamaata on merkitty vaaleanvihreällä sekä järjestäjämaa Serbia keltaisella.


title: Eurovision laulukilpailu 2008

text: Suomea vuoden 2008 Eurovision laulukilpailuissa Belgradissa edusti Teräsbetoni laululla "Missä miehet ratsastaa". Suomen edustaja esitettiin ensimmäistä kertaa suomeksi silloin kun esityskieli on ollut vapaa Euroviisuissa. Suomi esiintyi ensimmäisessä semifinaalissa tiistaina 20. toukokuuta. Suomi äänestettiin semifinaalista jatkoon toista kertaa maan viisuhistorian aikana. Finaalissa Suomi sijoittui sijalle 22, pisteitä tuli 35. Semifinaalissa Suomi sijoittui kahdeksanneksi 79 pisteellä.


title: Kansas City Chiefs

text: Kansas City Chiefs on amerikkalaista jalkapalloa pelaava joukkue Yhdysvalloissa NFL:ssä. Joukkue on kotoisin Kansas Citystä, Missourista. Chiefsin perusti Lamar Hunt vuonna 1960 Dallasissa nimellä Dallas Texans, mutta se siirtyi jo 1963 Kansas Cityyn ja sai nykyisen nimensä. Joukkueen menestyi 1960-luvulla hyvin voittaen AFL:n mestaruuden kolme kertaa ja Super Bowlin vuonna 1969. 1970- ja 1980-luvuilla menestys oli heikompaa ja kurssi saatiin käännettyä vasta 1989 jolloin toimitusjohtajaksi tuli Carl Peterson ja päävalmentajaksi Marty Schottenheimer. Heidän johdollaan Chiefs selvityi pudotuspeleihin seitsemän kertaa vuosikymmenen aikana, mutta Super Bowliin asti vauhti ei riittänyt. 2000-luvun ensimmäisellä puoliskolla Chiefs oli tunnettu vahvasta hyökkäyspelistä päävalmentaja Dick Vermeilin johdolla, mutta pudotuspeleissä ei menestystä herunut.


title: Trevor Taylor

text: Trevor Taylor (26. joulukuuta 1936 Sheffield, Iso-Britannia – 27. syyskuuta 2010) oli brittiläinen kilpa-ajaja. Hän muun muassa osallistui 29 Formula 1 -Grand Prix'hin. F1-urallaan hän saavutti yhden palkintosijan (toinen sija Hollannin GP:ssä 1962) ja kahdeksan MM-pistettä. Aika-ajoissa Taylor oli parhaimmillaan kolmas Belgian GP:ssä 1963. Sarjan ohella hän osallistui myös lukuisiin MM-sarjaan kuulumattomiin osakilpailuihin.


title: Trevor Taylor

text: Taylor kuoli syyskuussa 2010 syöpään.


title: HFC Haarlem

text: Haarlemsche Football Club Haarlem on 1. lokakuuta 1889 perustettu alankomaalainen jalkapalloseura Haarlemin kaupungista. Seura lakkautettiin 25. tammikuuta 2010


title: HFC Haarlem

text: HFC Haarlem on voittanut kerran Alankomaiden pääsarjamestaruuden. Se tapahtui vuonna 1946, kun Alankomaissa pelattiin vielä amatöörijalkapalloa. Ammattilaisjalkapallon aikakaudella HFC Haarlemin paras sijoitus Eredivisiessä on ollut neljäs kausina 1981–82 ja 1983–84. Alankomaiden cupin loppuottelussa HFC Haarlem on esiintynyt viidesti: voittavana osapuolena vuosina 1902 ja 1912, ja häviäjänä vuosina 1911, 1914 ja 1950. Vuonna 1982 HFC Haarlem pelasi Uefa-cupia, jossa Spartak Moskova pudotti alankomaalaisryhmän toisella kierroksella. Vuonna 1990 HFC Haarlem putosi toiselle sarjatasolle Eerste Divisieen, jossa se on siitä lähtien pelannut. Eerste Divisien seura on voittanut vuosina 1972, 1976 ja 1981. HFC Haarlemin lempinimi on "Roodbroeken" ().


title: Shannon (Formula 1 -talli)

text: Shannon toimi Formula 1 -tallina yhden GP:n ajan, vuonna 1966. Brittiläisen tallin ainoa kuljettaja oli Trevor Taylor, joka sijoittui Britannian GP:ssä viimeiseksi, sillä auton moottori hajosi jo ennen kuin kilpailu ehdittiin edes aloittaa.


title: Velisurmaaja

text: Velisurmaaja on suomalainen kansantaru ja tämän tarun päähenkilö. Tarussa on suomalaisessa kansanperinteessä melko harvinaisia maailmanlopun kuvauksia.


title: Velisurmaaja

text: Tarun eri versiot poikkeavat jonkin verran toisistaan. Poika tulee äitinsä tai siskonsa luokse. Äiti tai sisko kysyy, miksi pojan saappaat ovat kuraiset. Poika vastaa sotkeneensa kenkänsä työnteossa. Äiti tai sisko kysyy, miksi pojan vaatteet ja miekka ovat veriset. Poika sanoo tappaneensa veljensä. Motiiviksi henkirikokselle hän sanoo joko: "Haukkui minua huoran pojaksi" tai mustasukkaisuuden: "Mintähen naistani nauratteli". Nainen kysyy, minne poika nyt joutuu. Poika sanoo menevänsä muille maille. Nainen kysyy pojalta yksitellen, miten hän aikoo auttaa kutakin perheenjäsentä. Poika ei osaa auttaa ketään, vaan sanoo perheen joutuvan kurjuuteen tai kiertolaisiksi.


title: Velisurmaaja

text: Nainen kysyy lopuksi, milloin poika tulee takaisin. Poika ilmoittaa, että ei milloinkaan. Hän ei kuitenkaan sano tätä suoraan, vaan kertoo maailmanloppuun liittyviä ilmiöitä, ja sanoo palaavansa kun ne koittavat. Eri tarun versioissa erilaisia maailmanloppuun liittyviä ilmiöitä ovat höyhenen uppoaminen veteen, kiven kelluminen tai pyöriminen veden pinnalla, auringon paistaminen veden pohjasta tai pohjoisesta, tulen leimahdus idästä, taivaalta satava tuli, taivaan torvien soitto ja väriä vaihtavat linnut; valkeneva korppi ja mustuva hanhi. Selvästi kristillisiä aineksia ovat viimeinen tuomio ja Jeesuksen palaaminen.


title: Velisurmaaja

text: Velisurmaaja-kansantarun kaltaista tarinaa on kerrottu Britteinsaarilla, missä se on tunnettu Edwardin balladina. Balladissa äiti kysyy pojaltaan, miksi tämän miekka on tahriutunut vereen. Poika valehtelee veren olevan hänen haukkansa verta, mutta lopulta myöntää surmanneensa veljensä. Pojan vaimo, lapset ja äiti joutuvat tarinassa heitteille. Myös Edwardin balladissa surmattu sukulainen sekä muut yksityiskohdat vaihtelevat. Skandinaviassa tunnetaan myös vastaava kertomus Sven i rosengård. Tässä tarinassa on mukana muiden piirteiden lisäksi myös viittaukset maailmanloppuun, esimerkiksi valkeneva korppi sekä mustuva joutsen.Kantelemusic.com:


title: Ensign

text: Ensign oli brittiläinen Formula 1 -talli. Talli toimi kausina 1973–1982 ja osallistui yhteensä 133 Grand Prix'hin. Tallin saavutukset olivat vähäisiä, ja se kärsi jatkuvasti rahoitusongelmista. Ensignin autoilla ei saavutettu kertaakaan palkintokoroketta, ja MM-pisteitä autoilla saatiin yhteensä 19.


title: Ensign

text: Morris Nunn perusti Ensignin ja suunnitteli sen ensimmäiset autot. Myöhemmin tallin lopetettua Nunn jatkoi kilpa-autojen suunnittelijana, ja toimi CART-sarjassa pääinsinöörinä 1990-luvun loppupuolella, jolloin Juan Pablo Montoya ja Alex Zanardi voittivat mestaruudet hänen suunnittelemillaan autoilla.


title: Ensign

text: Tallin parhaaksi sijoitukseksi jäi 1981 Brasilian GP:ssa Marc Surerin neljäs sija.


title: Gondi

text: Gondi tarkoittaa seuraavia:


title: Marc Surer

text: Marc Surer (s. 18. syyskuuta 1951, Fullinsdorf, Sveitsi) on entinen sveitsiläinen autourheilija. Hän ajoi muun muassa Formula 1 -sarjassa, jossa hän osallistui 87 Grand Prix'hin ja saavutti niissä 17 MM-pistettä.


title: Marc Surer

text: BMW tuki Sureria hänen uransa alusta asti, minkä ansiosta hän pääsi ajamaan Formula 2 -sarjaan, jonka hän voitti 1979 ajaessaan March-BMW:llä. Surerin F1-uran alku oli hankala; muita selvästi hitaammassa Ensign-tallissa ajaminen ei kaunistanut hänen tilastojaan, ja hän siirtyi ATS:lle. Kuitenkin 1980 hän mursi jalkansa Kyalamissa ja pääsi palaamaan vasta 1981 – jälleen Ensignille.


title: Marc Surer

text: Surer siirtyi tällä kertaa Arrowsille, mutta BMW:n tahdosta hän joutui vaihtamaan ensin Brabhamille 1985 ja sitten takaisin Arrowsille seuraavaksi kaudeksi, kun Arrows hankki BMW:n moottorit.


title: Marc Surer

text: Surer ajoi myös rallia, mutta hän loukkaantui vakavasti ja hänen kartturinsa kuoli onnettomuudessa vuoden 1986 ADAC Hessen Rallyessa Saksassa. Kartanlukija Michel Wyder kuoli välittömästi auton suistuessa tieltä puuhun liki 200 km/h tuntinopeudesta, Surerin kuitenkin selvitessä ulosajosta ja valtaisaksi yltyneestä autopalosta hengissä mutta vakavin vammoin. Surerin kolme kuukautta myöhemmin antaman lausunnon mukaan ulosajo ei johtunut ajo- tai teknisestä virheestä vaan epäpuhtauksista tienpinnalla. BMW palkkasi Surerin onnettomuuden jälkeen kuljettajien valmentajaksi ja myöhemmin moottoriurheiluosaston johtajaksi. Surer ajaa yhä historiallisten F2-autojen sarjaa ja toimii televisiossa kommentaattorina.


title: Ruusukaali

text: Ruusukaali eli brysselinkaali ("Brassica oleracea" var. "gemmifera") on Belgiasta kotoisin oleva kaalin muunnos. Ruusukaali on pieni, halkaisijaltaan noin 2–4 cm ja muistuttaa pikkuruista kaalinkerää. Ruusukaalin syötävät osat ovat päävarteen kiinnittyneitä poimuttuneita, avautumattomia lehtiä, jotka muodostavat pieniä keräsiä. Ruusukaalin varsi kasvaa pitkäksi ja siihen kiinnittyy 30 - 50 pientä kerästä.


title: Ruusukaali

text: Ruusukaalin säilytyksessä kannattaa huomioida, että se on herkkä etyleenille, joten sitä ei kannata säilyttää runsaasti etyleeniä tuottavien kasvisten vieressä. Sama ohje pätee myös kaikkiin muihin kaaleihin. Ruusukaalia suositellaan säilyttämään viileässä, +2–5 °C:n lämpötilassa, mielellään muovipussissa.


title: Ruusukaali

text: Ruusukaali valmistetaan ruoaksi yleensä höyryttämällä tai keittämällä, sen voi myös paahtaa uunissa tai pannulla. Ruusukaali on perinteinen voimakkaiden liha- ja riistaruokien lisäke, ja sopii gratiineihin.


title: Work Your Magic

text: Work Your Magic on valkovenäläisen pop-laulajan Koldunin musiikkikappale, joka oli maan Eurovision laulukilpailun edustajana vuonna 2007. Kappale sijoittui laulukilpailun finaalin kuudennelle sijalle 145 pisteellä. Laulun ovat kirjoittaneet Filipp Kirkorov ja Karen Kavalerjan. Kappaleesta on tehty myös oma musiikkivideo.


title: Work Your Magic

text: Kappale sai 12 pistettä sekä Venäjältä, Israelilta että Ukrainalta.


title: Mustajuuri

text: Mustajuuri ("Scorzonera hispanica") on 20–30 senttimetriä pitkä juures, joka on sukua voikukalle.


title: Mustajuuri

text: Mustajuuresta syödään yleensä sen juuri. Juuri on kuorittuna vaalea mutta tummuu maitiaisnesteen vaikutuksesta. Tummumisen voi ehkäistä sitruunamehulla. Mustajuuri voidaan tarjoilla lisäkkeenä, keittona tai voisulan kanssa. Se muistuttaa paljon parsaa, ja sitä voidaankin käyttää parsan tavoin.


title: Mustajuuri

text: Mustajuuri kylvetään joko edellisenä syksynä tai aikaisin keväällä. Kasvupaikan pitää olla kuohkeamultainen.


title: Hernán Cortésin testamentti

text: Hernan Cortésin testamentti on espanjalaisen konkistadorin Hernán Cortésin (1485–1547) viimeinen tahto. Testamentin transkriptionit perustuivat viime aikoihin saakka testamentin kopioon, jonka Alexander von Humboldt löysi Meksikon Hospital de Jesusissa sijaitsevasta konkistadorin perheen arkistosta. Vuonna 1927 P. Mariano Cuevas löysi Sevillasta alkuperäisen testamentin. Señor G.N.G.Conway julkaisi omalla kustannuksellaan Sevillassa olevasta alkuperäisestä testamentista näköispainoksen, jossa on P. Cuevasin kirjoittama esipuhe.


title: Hernán Cortésin testamentti

text: Meksikossa vuonna 1990 ilmestynyt José Luis Martínezin Documentos cortesianos sisältää Cortésin testamentin kokonaisuudessaan, mutta sen lisäksi siinä on testamenttiin läheisesti liittyviä asioita, kuten Kaarle V:n vapauttamat orjat, ja pitkä kiista Cortésille luvatuista Hondurasin-retken ja Molukeille lähetetyn laivaston korvauksista.


title: Hernán Cortésin testamentti

text: Laajan testamenttinsa Meksikoon liittyvien määräysten toimeenpanijaksi Cortés oli määrännyt Saarnaajien veljeskunnan prelaatin, Meksikon dominikaanien provinsiaalin, Domingo de Betanzosin, joka ehdottomuudellaan intiaanien heikoista henkisistä kyvyistä, pystyi vaikuttamaan merkittävästi Intioiden Neuvoston kannanottoihin. Betanzos ei kyennyt valvomaan Cortésin testamentin toimeenpanoa Meksikossa, sillä hän kuoli Espanjan Valladolidissa syyskuussa 1549, oltuaan sitä ennen vuoteeseen sidottuna. Kuolinvuoteellaan Betanzos, joka oli tullut kuuluisaksi kovista, intiaanien henkisiä kykyjä arvostelevista lausunnoistaan, perui kuolinvuoteellaan nuo lausuntonsa kirjallisesti. Näin kerrotaan tapahtuneen Bartolomé de las Casasin johtamien dominikaanien painostuksesta.


title: Hernán Cortésin testamentti

text: Cortésin testamentin alkuosassa on määräyksiä siitä, miten hänen oman ruumiinsa ja hänen kuolleiden lähisukulaistensa luiden kanssa on meneteltävä.


title: Alvin Batiste

text: Alvin Batiste (7. marraskuuta 1937 – 6. toukokuuta 2007) oli New Orleansissa, Louisianassa syntynyt yhdysvaltalainen jazz-klarinetisti.


title: Alvin Batiste

text: Batiste levytti muiden muassa Cannonball Adderleyn ja Branford Marsalisin kanssa. Hän piti Southern Universityssä omaa jazz-instituuttiaan ja opetti esimerkiksi Henry Butleria ja Randy Jacksonia. Hän esiintyi lisäksi Ray Charlesin kanssa.


title: Alvin Batiste

text: Batiste kuoli sydänkohtaukseen toukokuussa 2007.


title: Anžalika Ahurbaš

text: Anžalika Ahurbaš (, , s. 17. toukokuuta 1970, Minsk) on valkovenäläinen malli ja laulaja. Hän syntyi Minskissä ja voitti vuonna 1988 ”Miss Valko-Venäjä” -tittelin. Vuosina 1990–1995 hän kuului yhtyeeseen Verasy. Vuonna 1991 hänelle myönnettiin titteli ”Miss Photo USSR”. Verasysta lähdettyään Ahurbaš on julkaissut useita menestyksekkäitä singlejä ja muutaman albumin. Hän asuu nyt Moskovan lähistöllä sijaitsevassa Koroljovissa, ja hänellä on kolme lasta.


title: Anžalika Ahurbaš

text: Anžalika Ahurbaš valittiin Valko-Venäjän edustajaksi Eurovision laulukilpailuun 2005. Alun perin kilpailukappaleeksi valittiin Beslanin koulukaappausta käsittelevä ”Boys And Girls”. Laulu sai kuitenkin Euroopassa huonon vastaanoton, ja Valko-Venäjä antoi Ahurbašin poikkeuksellisesti laulaa Kiovassa eri kappaleen. Lopulta kilpailukappaleeksi valittiin kreikkalaisen Nikos Terziksen säveltämä dance-kappale ”Love Me Tonight”. Se kuitenkin putosi jo semifinaalissa.


title: Josef Lhévinne

text: Josef Lhévinne (alk. Iosif Arkadjevitš Levin (); 13. joulukuuta 1874 Orjol – 2. joulukuuta 1944 New York) oli venäläinen pianisti.


title: Josef Lhévinne

text: Josef Lhévinne syntyi Orjolissa, lähellä Moskovaa. Vuonna 1885 hän aloitti opinnot Vasili Safonovin johdolla Moskovan konservatoriossa, jossa samaan aikaan opiskelivat muun muassa Aleksandr Skrjabin ja Sergei Rahmaninov. Hän suoritti ensiesiintymisensä Moskovassa jo 16-vuotiaana esittämällä Ludwig van Beethovenin 5. pianokonserton Anton Rubinsteinin johdolla. Vuonna 1895 hän voitti Anton Rubinstein -kilpailun. Valmistumisensa jälkeen Lhévinne loi menestyksekästä uraa Euroopassa ja Yhdysvalloissa.


title: Josef Lhévinne

text: Vuonna 1898 hän meni naimisiin kiovalaisen pianistin Rosina Bessien (1880–1976) kanssa, ja pariskunta muutti Berliiniin 1907. Ensimmäisen maailmansodan sytyttyä Lhévinnet emigroituivat Yhdysvaltoihin, ja vuodesta 1924 lähtien he toimivat opettajina Juilliard Schoolissa. Josef Lhévinne kuoli sydänkohtaukseen 2. joulukuuta 1944.


title: Josef Lhévinne

text: Harvojen levytystensä perusteella Josef Lhévinne luetaan 1900-luvun suurimpiin pianisteihin. Hänen soitossaan ällistyttävä virtuositeetti yhdistyy runollisiin tulkintoihin, ja hänen levytyksensä muutamista Frédéric Chopinin etydeistä hakevat vieläkin vertaisiaan.


title: Josef Lhévinne

text: Lhévinne julkaisi vuonna 1924 kirjan "Basic Principles in Pianoforte Playing".


title: Harold C. Schonberg

text: Harold Charles Schonberg (29. marraskuuta 1915 – 26. heinäkuuta 2003) oli yhdysvaltalainen musiikkikriitikko, musiikkikirjailija ja lehtimies, joka kirjoitti pääasiallisesti "The New York Timesille". Hän voitti vuonna 1971 Pulitzer-palkinnon.


title: Harold C. Schonberg

text: Schonberg syntyi New Yorkissa ja valmistui vuonna 1937 Brooklyn Collegesta. Hän täydensi opintojaan New Yorkin yliopistossa. Hän liittyi "The New York Timesiin" vuonna 1950.


title: Harold C. Schonberg

text: Schonberg tuli tunnetuksi ankarasta kritiikistään Leonard Bernsteinia kohtaan. Hän oli myös shakin harrastaja ja julkaisi aiheesta teoksen "Grandmasters of Chess". Hänen muuhun kirjalliseen tuotantoonsa kuuluu mm. merkittävien säveltäjien elämäkertoja sekä kirja suurista pianisteista. Hän kuoli New Yorkissa vuonna 2003.


title: Kaarina Partanen

text: Anja Kaarina Partanen (s. 7. tammikuuta 1942 Juankoski) on suomalainen romaanikirjailija. Hän on filosofian maisteri sekä ammatiltaan suomen kielen lehtori ja asuu Jyväskylän maalaiskunnassa.


title: McComb (Mississippi)

text: McComb on kaupunki Piken piirikunnassa Mississippin osavaltiossa Yhdysvalloissa. Kaupunki sijaitsee noin 130 kilometriä Jacksonista etelään.


title: McComb (Mississippi)

text: Vuonna 2000 McCombin asukasluku oli 13 337, hieman yli tuhat enemmän kuin vuonna 1980. Kaupunki perustettiin vuonna 1872. Sen pinta-ala on 30,0 km², josta 0,52 % on vettä.


title: McComb (Mississippi)

text: McCombin väestöstä 40,14 % on valkoisia ja 58,40 % afroamerikkalaisia. Muita etnisiä ryhmiä edustaa alle yksi prosentti kutakin. Kaupungista ovat kotoisin tunnetut muusikot Bo Diddley ja Britney Spears.


title: McComb

text: McComb voi tarkoittaa:


title: Piken piirikunta

text: Piken piirikunta voi tarkoittaa seuraavia maantieteellisiä kohteita:


title: Linnanmaan jäähalli

text: Linnanmaan jäähalli on Oulun Linnanmaan kaupunginosassa lähellä Oulun yliopistoa sijaitseva jäähalli, joka valmistui syksyllä 2000. Rakennuksessa on kaksi erillistä jääkiekkokaukaloa, joiden kummankin yhteydessä on katsomot, joissa on 300 seisomapaikkaa. Hallilla harjoittelevat niin taitoluistelijat kuin jääkiekkoilijatkin.


title: Linnanmaan jäähalli

text: Hallin konehuone ja jäähdytyslaitteisto vaurioituivat pahoin tulipalossa juhannuksena 2008. Halli oli suljettuna raivaus- ja korjaustöiden ajan.


title: Linda Lepomme

text: Linda Lepomme (s. 16. maaliskuuta 1955 Lokeren) on belgialainen näyttelijä ja laulaja. Hän edusti maataan Eurovision laulukilpailussa 1985 kappaleella ”Laat me nu gaan”, joka sijoittui seitsemällä pisteellä 19. ja viimeiselle sijalle.


title: Vuoden 1963 konklaavi

text: Vuoden 1963 konklaavi eli paavin valitseva kardinaalien kokous alkoi 19. kesäkuuta 1963 ja loppui 21. kesäkuuta samana vuonna. Kardinaalikollegio valitsi konklaavissa uudeksi paaviksi Milanon kardinaaliarkkipiispan Giovanni Batiista Montinin, joka otti paavilliseksi nimekseen Paavali VI:n.


title: Vuoden 1963 konklaavi

text: Vuoden 1963 konklaavi kokoontui valitsemaan seuraajaa kuolleelle Johannes XXIII:lle, joka oli ollut ns. "välikauden paavi". Kardinaalikollegion kokoontuessa kardinaaleja oli 80, eli enemmän kuin koskaan aikaisemmin. Edellisessä eli vuoden 1958 konklaavissa kardinaalit olivat keski-iältään hyvin vanhoja, eikä uusia kardinaaleja ollut nimitetty vuosiin, mutta vuoden 1963 konklaavissa tilanne oli toinen. Paaviksi tultuaan Autuas Johannes XXIII oli heti nimittänyt 23 uutta kardinaalia, joiden joukossa oli mm. Milanon kardinaaliarkkipiispaksi kohotettu Giovanni Battista Montini. Vuoden 1963 konklaavissa kardinaalikollegio oli jakautunut vanhoillisiin sekä uudistusmielisiin kardinaaleihin.


title: Vuoden 1963 konklaavi

text: Pääehdokkaina vuoden 1963 konklaavissa olivat vanhoillisten ehdokas Ildebrandi Antoniutti sekä uudistusmielisten Giacomo Lercaro ja Giovanni Battista Montini. Ehdokkaista Montinilla olisi voinut olla hyvät mahdollisuudet voittaa jo vuoden 1958 konklaavi, mutta silloin häntä ei ollut vielä nimitetty kardinaaliksi, eikä hän siten ollut sovelias paaviehdokas. Autuas Johannes XXIII:n nimitettyä hänet kardinaaliksi hänellä oli nyt realistinen mahdollisuus nousta paaviksi.


title: Vuoden 1963 konklaavi

text: Kuten useimmista muistakin konklaaveista, ei vuoden 1963 konklaavin kulusta ole kovin tarkkoja tietoja. Konklaavi pidettiin tavalliseen tapaan Sikstuksen kappelissa, eivätkä ulkopuoliset päässeet seuraamaan salaista äänestystä.


title: Vuoden 1963 konklaavi

text: Äänestyksen ensimmäisillä kierroksilla uudistusmielisten kardinaalien äänet jakautuivat Giacomo Lercaron ja Giovanni Battista Montinin kesken. Kolmannessa äänestyksessä Lercaron kannattajat siirtyivät tukemaan Montinia, mutta tämän saama kannatus ei vielä ylittänyt tarvittavaa kahden kolmanneksen enemmistöä. Vaikutti siltä, että konklaavi saattaisi lukkiutua, elleivät joko konservatiivit tai uudistusmieliset antaisivat periksi ja suostuisivat toista näkökantaa edustavaan paaviin. Kuudennella äänestyskerralla konservatiivit suostuivat kannattamaan Montinia ja tämä valittiin seuraavaksi paaviksi.


title: Münchenin lentoasema

text: Münchenin lentoasema eli Franz Josef Straußin lentoasema () on Saksassa, 28 kilometriä Münchenistä koilliseen sijaitseva kansainvälinen lentoasema. Se on Lufthansan toinen tukikohta Frankfurtin lentoaseman ohella.


title: Münchenin lentoasema

text: Vuonna 2006 lentoaseman kautta kulki 30 760 000 matkustajaa, joka tekee siitä Saksan toiseksi suurimman ja Euroopan seitsemänneksi suurimman lentoaseman. Vuonna 2006 lentoasema nimettiin "Euroopan parhaimmaksi lentoasemaksi" ja maailman kolmanneksi parhaimmaksi Singapore Changin lentoaseman ja Hongkongin kansainvälisen lentoaseman jälkeen. Euroopan alueellisten lentoyhtiöiden liitto valitsi Münchenin lentoaseman kauden 2007/8 parhaaksi lentoasemaksi.


title: Münchenin lentoasema

text: Vuodesta 1939 vuoteen 1992 Müncheniä palveli München-Riemin lentoasema. Ensimmäiset suunnitelmat laajentaa lentoasemaa, tai rakentaa uusi lentoasema, tehtiin vuonna 1954, kun lentoliikenteen suosio kasvoi. 5. elokuuta 1969 Baijerin hallitus teki päätöksen uuden lentoaseman rakentamisesta. Kun rakentaminen alkoi 3. marraskuuta 1980, kylä nimeltään Franzheim purettiin, ja sen 500 asukasta uudelleensijoitettiin ympäri Müncheniä.


title: Münchenin lentoasema

text: Lentoasema aloitti toimintansa 17. toukokuuta 1992, jolloin muuttivat suljetulta München-Riemin lentoasemalta nykyiselle lentoasemalle. Koska Lufthansan kotikentällä Frankfurtissa oli rajallinen matkustajakapasiteetti, Lufthansa perusti toisen solmukohdan Müncheniin, tarjoten lentoyhteyksiä sekä Frankfurtista että Münchenistä.


title: Münchenin lentoasema

text: Kesäkuussa 2003 valmistui uusi Terminaali 2 palvelemaan yksinomaan Star Alliance -lentoyhtiöitä. Vuonna 2017 valmistui kolmas ns. sateliitti- terminaali. Sinne kulkee juna terminaalista T2 edessä olevan seisontatason alta.


title: Münchenin lentoasema

text: Nopean liikenteen lisääntymisen vuoksi Münchenissä on pulaa "sloteista", jonka vuoksi on suunnitteilla rakentaa kolmas kiitotie. Osa lähialueen asukkaista on vastustanut hanketta.


title: Münchenin lentoasema

text: Lentoasema on nimetty Franz Josef Straußin mukaan, jolla oli merkittävä, vaikkakin joskus ristiriitainen asema Saksan Liittotasavallan politiikassa 1950-luvulta kuolemaansa saakka (1988). Strauß toimi pitkän aikaa Baijerin pääministerinä, ja lentoaseman rakentamisesta teki päätöksen hänen hallituksensa. Strauß, jolla oli yksityislentäjän lupakirja, oli kiinnostunut ilmailualasta. Häntä pidetään yhtenä Airbusin isänä, ja hän oli aluksi Airbusin hallintoneuvoston puheenjohtaja.


title: Münchenin lentoasema

text: Lentoasemasta puhutaan harvoin sen virallisella nimellä, "Flughafen München Franz Josef Strauß". Yhtiö, joka omistaa ja ylläpitää Münchenin lentoasemaa, on nimeltään "Flughafen München GmbH".


title: Münchenin lentoasema

text: Kenttä sijaitsee puoliksi Freisingin ja Erdingin kaupungeissa Munchenin pohjoispuolella. Em. kuntien raja menee terminaali T1:sen kohdalla. Münchenin lentoasemalle pääsee Münchenin keskustasta Münchenin S-Bahn -verkoston linjoilla S1 ja S8. Matka kestää 45 minuuttia ja maksaa 8,80€ per suunta. Taksimatka maksaa noin 50€.


title: Münchenin lentoasema

text: Lentoasemalla on kaksi terminaalia, jotka on yhdistetty toisiinsa.


title: Münchenin lentoasema

text:
Terminaali 1:stä operoivat useimmat Star Alliance -allianssin ulkopuoliset lentoyhtiöt. Lentoyhtiöitä terminaali 1:ssä on 68. Terminaali on jaettu kuuteen halliin, jotka on merkitty kirjaimilla A-F. Terminaali avattiin 17.7.1992 ja sitä käyttää vuosittain 20 miljoonaa matkustajaa.
Tätä hallia käyttävät ainoastaan saapuvat lennot.


title: Münchenin lentoasema

text: Halli F toimii Israelin lentojen lähtöhallina. Siellä toimii mm. turvallisuutta valvova poliisi.Terminaali 2:ta käyttävät Star Allianceen kuuluvat lentoyhtiöt sekä muut Lufthansan yhteistyökumppanit. Terminaalissa on kaksi transiittialuetta, G (Schengen-valtiot) ja H (non-schengen -valtiot). Terminaali avattiin 29. kesäkuuta 2003 ja se käsittelee 20-25 miljoonaa matkustajaa vuodessa. Terminaali 2:sta liikennöi 26 lentoyhtiötä.


title: Ylipäällikkö Camembert

text: Ylipäällikkö Camembert ("High Chairman Camembert") on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa "Juustokuninkaan katkuinen valtakunta, osa 1" vuonna 1993.


title: Ylipäällikkö Camembert

text: Ylipäällikkö Camembert toimii plutolaisten johtajana. Hän on myös usein yhteydessä alaisiinsa, varsinkin niihin jotka eivät jostain syystä onnistu tehtävissään. Camembertilla on tapana valita vaalivastustajansa, jolle hän ei voi hävitä, esimerkiksi Lalli Leipäjuusto. Diktaattorimaisen johtamisen ansiosta plutolaisista on tullut kenties Kosmoksen rikkain planeetta, siitä huolimatta planeetan luonnonvarat ja ympäristö on todella alhaisella tasolla.


title: Ylipäällikkö Camembert

text: 1. tuotantokausi2. tuotantokausi


title: Ylipäällikkö Camembert

text: 3. tuotantokausi


title: Ylipäällikkö Camembert

text: 4. tuotantokausi


title: Suurjännite

text: Suurjännite voi tarkoittaa


title: Nimettömänmatala

text: Nimettömänmatala on noin 15,5 neliökilometrin laajuinen matalikkoalue Haukiputaan ja Iin edustalla Perämerellä. Matalikon pituus kaakko–luode-suunnassa on noin kymmenen kilometriä ja leveys noin kaksi kilometriä. Matalikon keskimääräinen syvyys on noin 1,5–1,8 metriä. Pääosin hiekkapohjaisen matalikon reuna-alueet ovat varsin jyrkät, ja reunojen ulkopuolella meri syvenee pienellä matkalla 20–30 metriin.


title: Nimettömänmatala

text: Matalikko on nimetty sen kaakkoiskulmassa sijaitsevan Nimetön-saaren mukaan. Matalikon muut saaret ovat laaja hiekkasärkkäsaari Santapankki, Astekari sekä matalikon luoteiskärjessä sijaitseva Pallonen. Näiden lisäksi matalikon länsiosassa on nimettömiä särkkiä ja saaria. Suurhiekan matalikkoalue sijaitsee Nimettömänmatalan luoteispuolella. Alueen saarilla pesii pääasiassa vesilintuja; saarten kasvillisuus on niukkaa.


title: Nimettömänmatala

text: Alueelle suunnitellaan rakennettavaksi 32 tuuliturbiiniyksikköä käsittävää merituulipuistoa.


title: Moses Sithole

text: Moses Sithole (s. 17. marraskuuta 1964) on eteläafrikkalainen sarjamurhaaja, joka tunnetaan niin sanotuista ABC-murhista. ABC-murhat saivat nimensä tapahtumien alettua Atteridgevillestä jatkuen Boksburgiin ja loppuen Clevelandiin Johannesburgin lähiöihin.


title: Moses Sithole

text: 5. joulukuuta 1997 Sithole tuomittiin 2410 vuodeksi vankeuteen 38 ihmisen murhasta sekä 40 raiskauksesta ja satunnaisista pienemmistä teoista aikavälillä 1994–1995. Yhdistetty rangaistus koostuu 12 vuodesta jokaista 40 raiskausta kohti, 50 vuodesta jokaista 38 murhaa kohti sekä viidestä vuodesta jokaista kuutta ryöstöä kohden.


title: Moses Sithole

text: Vuonna 2000 hänellä kerrottiin olevan AIDS.


title: Guy Hocquenghem

text: Guy Hocquenghem (3. joulukuuta 1946–28. elokuuta 1988) oli ranskalainen esseisti, kirjailija ja sukupuolivähemmistöaktivisti.


title: Guy Hocquenghem

text: Guy Hocquenghem syntyi arvostetussa Pariisin esikaupungissa ja kävi Lycée Lakanal -koulua Sceaux'ssa. Hänen äitinsä toimi opettajana samassa kaupungissa sijaitsevassa Lycée Marie-Curiessa. Tuosta ajasta on tietoja hyvin vähän, mutta 12–13-vuotiaana otettu valokuva on kuitenkin olemassa.


title: Guy Hocquenghem

text: Akateemisen koulutuksensa hän sai pariisilaisessa eliittikoulussa École normale supérieure (ENS), jonka oppilaaksi hän kirjoittautui 1965. Hänen elämänsä merkkipaaluksi muodostui Pariisin kevään 1968 liikehdintä ja etenkin silloin suoritettu Pariisin yliopiston Sorbonnen valtaus. Seuraavalla vuosikymmenellä hän oli itse organisoimassa tai aktiivisesti osallistui usein homojen vapautusta vaativien liikkeiden toimintaan. Erityisesti hän osallistui "Front homosexuel d'action révolutionnaire" -järjestön toimintaan ja oli sen johtavia hahmoja. Hän ystävystyi useiden Pariisissa opiskelevien ulkomaisten opiskelijoiden kanssa ja opasti heitä toimimaan uudessa kotikaupungissaan. Erityisesti hän avusti tunisialaisia opiskelijanuoria osallistumaan homojen emansipaatiota vaativan liikkeen toimintaan.


title: Guy Hocquenghem

text: Vuonna 1972 hän julkaisi Le Nouvel Observateur -lehdessä pitkän kirjeen, jossa hän julkisesti ilmoitti olevansa homoseksuaali. Näin hänestä tuli ensimmäinen ranskalainen, joka tuli ulos kaapista lehdistön kautta ja julkisesti kertoi seksuaalisesta suuntauksestaan. Saman vuonna hän julkaisi teoksensa "Le désir homosexuel", joka on homoseksuaalisen vallankumouksen manifesti.


title: Guy Hocquenghem

text: Vuodesta 1979 lähtien hän kirjoitti Libération-lehteen. Vuosina 1979–1986 hän opetti filosofiaan Pariisin yliopistossa sekä Vincennes-Paris-VIII-osastossa.


title: Guy Hocquenghem

text: Guy Hocquenghem kuoli aidsiin 1988, jolloin hän oli 41-vuotias. Hänen tuhkansa on kätketty Père Lachaisen hautausmaan kolumbaarioon.


title: Trey Azagthoth

text: Trey Azagthoth (oik. George Emmanuel III, s. 26. maaliskuuta 1965 Bellingham, Washington) on Floridassa Yhdysvalloissa perustetun death metal -yhtye Morbid Angelin kitaristi ja ainut yhtyeen perustajajäsenistä, joka soittaa vielä yhtyeessä. Hänen suurimmat musiikilliset esikuvansa ovat Jimi Hendrix ja Van Halen -yhtyeen Eddie Van Halen. Hänen kitaransoittotyylistään korostuukin paljon vibrakammen käyttö, kuten Eddie Van Halen tekee. Azagthothin kiinnostukset musiikin ulkopuolella ovat anime ja videopelit.


title: Ykskivi (Haukipudas)

text: Ykskivi on pieni, karu ja asumaton saari Rivinnokan niemen edustalla Kiiminkijoen suistossa Haukiputaan edustalla Oulussa Perämerellä. Saari sijaitsee Kiiminkijoen etelärannalla Rivinnokan läntisimmän kärjen eli Tupurinnokan edustalla Kaasamatalan eli Rivinleton luodon kaakkoispuolella. Saari on merilintujen, pääasiassa lokkien pesimäalue.


title: Ruuvit löysällä

text: Ruuvit löysällä tarkoittaa seuraavia:


title: Nuno Bettencourt

text: Nuno Bettencourt (oik. Nuno Duarte Gil Mendes Bettencourt, s. 20. syyskuuta 1966, Praia da Vitoria, Terceira, Azorit) on portugalilaissyntyinen yhdysvaltalainen kitaristi, joka on tunnettu parhaiten bostonilaisen funk metal -yhtye Extremen soolokitaristina ja lauluntekijänä. Nuno on nuorin kymmenestä sisaruksesta ja altistui jo nuorena monenlaisille musiikkityyleille ja bändeille musikaalisten perheenjäsentensä ansiosta, esimerkiksi Nunon isä oli tunnettu portugalilainen kapellimestari. Nuno aloitti musiikkiharrastuksensa rumpujen takana, mutta siirtyi sieltä 14-vuotiaana kitaraan. Nuno soittaa rumpujen ja kitaran lisäksi ainakin pianoa ja bassokitaraa.


title: Nuno Bettencourt

text: Vuonna 2009 Bettencourt liittyi R&B-artisti Rihannan taustayhtyeeseen Rihannan Last Girl on Earth Tourille.


title: Cynthia Lennon

text: Cynthia Lillian Lennon (o.s. Powell, 10. syyskuuta 1939 Blackpool, Lancashire, Englanti – 1. huhtikuuta 2015 Mallorca, Espanja) oli John Lennonin ensimmäinen vaimo.


title: Cynthia Lennon

text:
Cynthia tapasi John Lennonin taiteellisessa collegessa 1950-luvulla. He avioituivat vuonna 1962, ja vuonna 1963 syntyi heidän ainoa yhteinen lapsensa Julian Lennon.
Cynthia ja John erosivat, kun John tapasi japanilaisen taiteilijan Yoko Onon. Cynthia oli Lennonin jälkeen kolmesti naimisissa ja asui Mallorcalla Espanjassa.


title: Cynthia Lennon

text: Cynthia Lennon kuoli 75-vuotiaana syöpään kotonaan Mallorcalla 1. huhtikuuta 2015.


title: Wiljo Einar Tuompo

text: Viljo (Wiljo) Einar Tuompo (23. syyskuuta 1893 Pornainen – 25. marraskuuta 1957 Helsinki) oli suomalainen jääkärikenraali, Pohjois-Suomen Ryhmän komentaja talvisodassa ja Päämajan komento-osaston päällikkö jatkosodassa. Sotien jälkeen Tuompo toimi pankinjohtajana.


title: Wiljo Einar Tuompo

text: Viljo Einar Tuompo syntyi pornaislaiseen maanviljelijäperheeseen. Hänen isänsä oli "Johan Erik Tuompo" ja äitinsä "Ida Fredika Mikkonen". Kotitalo oli noin 200 hehtaarin kokoinen Tuompo. Nimen on tulkittu muuntuneen ruotsalaisesta Tomasbo-muodosta. Hänet vihittiin avioliittoon vuonna 1927 Ingrid Solweig Olsonin kanssa. Hänen nuoremmat veljensä ryhtyivät myös sotilasuralle ja etenivät eversteiksi: Yrjö Tuompo (1897–1964) toimi mm. JR 44:n komentajana ja Eino Tuompo (1902–1979) ilmatorjunnan aselajissa.


title: Wiljo Einar Tuompo

text: Tuompo kirjoitti ylioppilaaksi Porvoon suomalaista yhteiskoulusta vuonna 1912 ja liittyi Eteläsuomalaiseen osakuntaan. Opintojaan hän jatkoi Helsingin yliopiston filosofisen tiedekunnan historialliskielitieteellisellä osastolla vuosina 1912–1915. Opiskeluaikanaan hän toimi Perä–Pohjolan kansanopiston johtajan viransijaisena kevätlukukauden 1913 ja työskenteli kesätoimittajana Tornionlaakso–nimisessä sanomalehdessä vuonna 1914.


title: Wiljo Einar Tuompo

text: Tuompo liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder–kurssi, joka järjestettiin Pohjois–Saksassa sijaitsevalla Lockstedter Lagerin harjoitusalueella. Leirille hän ilmoittautui 27. helmikuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan. Pataljoonasta hänet komennettiin kesäkuussa vuonna 1915 etappitehtäviin Tukholmaan, josta hän jatkoi edelleen Haaparantaan, missä hänen tehtävänään oli toimia etappiaseman hoitajana ensin yhdessä jääkäri Kaarle Heikki Kekonin kanssa. Marraskuun lopulla Tuompo toimi hetken yksin etappiaseman hoitajana kunnes hänen seuraansa liittyi muun muassa jääkäri Oiva Willamon. Takaisin Saksaan komppaniaansa hän palasi 8. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Tuompo suoritti vuonna 1917 Libaussa järjestetyn sotakoulun A-kurssin ja osallistui Suomalaisen sotilaskäsikirjan toimitustyöhön.


title: Wiljo Einar Tuompo

text: Tuompo saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi 3. jääkärirykmentin 7. jääkäripataljoonan 4. komppaniaan, josta hänet siirrettiin 8. maaliskuuta 1918 komppanioineen 4. Jääkärirykmentin 9. jääkäripataljoonaan ja 25. maaliskuuta 1918 alkaen 11. jääkäripataljoonaan, missä komppaniasta muodostettiin pataljoonan 1. komppania. Tuompo osallistui sisällissodan taisteluihin Rotanpesällä ja Viipurissa.


title: Wiljo Einar Tuompo

text: Sisällissodan jälkeen hänet komennettiin Yleisesikuntaan, sieltä 2. divisioonaan esikuntapäälliköksi ja edelleen Savon jääkärirykmenttiin pataljoonankomentajaksi. Polkupyöräpataljoona 2:n komentajan paikalta hän palasi yleisesikuntaan ulkomaaosastolle. Vuonna 1927 hän sai johtoonsa Pohjois-Savon rykmentin ja seuraavana vuonna Suomen valkoisen kaartin.


title: Wiljo Einar Tuompo

text: Vuodesta 1929 Tuompo oli jälleen Yleisesikunnassa komento-osaston päällikkönä hoitaen myös Yleisesikunnan päällikön tehtäviä sekä vuonna 1935 Rajavartiostojen päällikkyyttä.


title: Wiljo Einar Tuompo

text: Tuompo oli talvisodassa Pohjois-Suomen ryhmän komentajana suoraan ylipäällikön alaisuudessa. Komentopaikkana oli Kajaani. Hän on kuvannut rintamanosan tapahtumia artikkelissaan kokoomateoksessa "Kunnia – Isänmaa" (1940).


title: Wiljo Einar Tuompo

text: Jatkosodassa Tuompo oli Mikkelissä nykyisessä Päämajakoulussa, entisessä kansakoulussa toimineen Päämajan komento-osaston päällikkönä. Hänet ylennettiin kenraaliluutnantiksi 1941.


title: Wiljo Einar Tuompo

text: Kenraali Tuompo lähti perheensä kanssa Ruotsiin lokakuun lopussa 1944. Helmikuussa 1945 hänet määrättiin ylipäällikön käskyllä tutustumaan kolmen kuukauden ajan Ruotsin sotilaskoulutukseen. Näin hänellä oli laillinen syy pysytellä ulkomailla. Tuompo sai omasta pyynnöstään eron puolustusvoimista heinäkuussa 1945. Hän palasi Suomeen 1948, jolloin punainen Valpo pidätti hänet heti Suomeen saavuttuaan. Valpo kuulusteli häntä viiden päivän ajan. Sen jälkeen hän pääsi vapaaksi, kun mitään syytä pidätykseen ei kyetty löytämään. Sen jälkeen Tuompo toimi Kansallis-Osake-Pankin palveluksessa.Tuompo kuului "Suomen Sotilasaikakauslehden", "Suomen vapaussota" -lehden ja "Jääkäri-invaliidin" toimituskuntaan (päätoimittaja 1936-1939).


title: Wiljo Einar Tuompo

text: Tuompo toimi upseerien ylentämiskysymyksiä pohtineen komitean jäsenenä vuonna 1919 ja valtionhoitaja–ylipäällikön asettaman tarkastuslautakunnan sihteerinä vuonna 1919 sekä vapaussodan avustuskomitean jäsenenä vuosina 1919–1922. Hän toimi myös rannikkopuolustuskomitean jäsenenä vuonna 1922 ja valtion tapaturmalautakunnan jäsenenä vuosina 1922–1923. Yleisesikunnan historiakomitean puheenjohtajana hän toimi vuosina 1927–1928 ja Suomen upseeriliiton johtokunnan jäsenenä ja sihteerinä vuosina 1918–1919 ja varapuheenjohtajana vuosina 1920–1923 ja 1930–1934 sekä jäsenenä vuosina 1929 ja 1935. Jääkäriliiton johtokunnan jäsenenä hän toimi vuosina 1919–1920 sekä 1923 ja Suomen sotilaskotiliiton varapuheenjohtajana vuodesta 1933 alkaen. Hän kuului apujäsenenä suomenkielessä suoritettavia tutkintoja varten asetettuun tutkintolautakuntaan vuodesta 1934 alkaen. Lapin rajaseutuystävien Helsingin osaston puheenjohtajana hän toimi taasen vuodesta 1936 alkaen ja Rajaseuduuystäväin liiton puheenjohtajana vuodesta 1938 alkaen. Korkeimman oikeuden sotilasjäsenen varajäsenenä hän toimi vuodesta 1933 alkaen ja oli 3. Divisioonan kunniatuomioistuimen puheenjohtajana vuonna 1928 ja 1. Divisioonan vuonna 1929 sekä Yleisesikunnan kunniatuomioistuimen puheenjohtajana vuosina 1927 ja 1930–1935. Hän toimi myös armeijan edustajana Lützenin taistelun 300–vuotisjuhlilla vuonna 1932 ja oli Suomen Sotilasaikakauslehden toimituskunnan jäsenenä vuosina 1919 ja 1929–1941 sekä Suomen Vapaussota–lehden toimituskunnan jäsenenä 1933–1938. Jääkäri–Invaliidin toimituskunnan jäsenenä hän toimi vuosina 1934–1935 ja toimittajana vuosina 1937–1938. Tuompo toimi myös Vapaudenristin ritarikunnan varakanslerina 26.10.1941–3.11.1945


title: Richard Eberhart

text: Richard Ghormley Eberhart (5. huhtikuuta 1904 – 9. kesäkuuta 2005) oli yhdysvaltalainen runoilija.


title: Richard Eberhart

text: Eberhart syntyi Minnesotassa, ja vuonna 1930 julkaistiin hänen ensimmäinen kokoelmansa "A Bravery of Earth". Vuonna 1937 ilmestynyt "Reading the Spirit" sisältää "The Groundhogin", yhden hänen tunnetuimmista runoistaan.


title: Richard Eberhart

text: Eberhart meni vuonna 1941 naimisiin Helen Butcherin kanssa ja sai kaksi lasta. Hän voitti uransa aikana Pulitzer-palkinnon ja National Book Awardin. Hän kuoli 101-vuotiaana.


title: Silvana Mangano

text: Silvana Mangano (23. huhtikuuta 1930 Rooma, Italia – 16. joulukuuta 1989 Madrid, Espanja) oli italialainen näyttelijä.


title: Silvana Mangano

text: Mangano oli sisilialaisen veturinkuljettajan ja englantilaisen naisen tytär. Hän kouluttautui tanssijaksi ja työskenteli myös valokuvamallina ennen kuin voitti Miss Rooma -kauneuskilpailut. Hän sai elokuvissa pikkuosia, mutta nousi maailmanmaineeseen elokuvan "Katkeraa riisiä" (1949) tähtenä. Hän avioitui samana vuonna elokuvan tuottajan Dino De Laurentiisin kanssa. "Katkeran riisin" jälkeen hän sai useita pääosia. Vaikka hän oli taitava näyttelijä, hän jäi pian kahden muun italialaisen elokuvatähden, Sophia Lorenin ja Gina Lollobrigidan varjoon.


title: Silvana Mangano

text: Avioliitossa De Laurentiisin kanssa hän sai neljä lasta. Hän jätti puolisonsa 1983 ja muutti Madridiin, mutta virallista avioeroa hän ei ottanut. Mangano kuoli keuhkosyöpään 59-vuotiaana.


title: Friskala

text:
Friskala on Turun kaupunginosa, joka sijaitsee Hirvensalon saaren kaakkoisosassa. Alueeseen kuuluu myös Iso-Vihtilän saari.
Alueella sijaitsee Friskalan kartano.


title: Friskala

text: Friskala oli aiemmin asukasluvultaan yksi Turun pienimmistä kaupungiosista, mutta on kasvanut nopeasti. Vuonna 2007 alueen väkiluku oli 295 ja vuonna 2015 uusien pien- ja rivitaloalueiden myötä 792 asukasta.


title: Friskala

text: Vuonna 2009 Friskala oli Turun toiseksi hyvätuloisin pienalue viereisen Papinsaaren jälkeen.


title: Friskala

text: Friskalan kartano on Hirvensalon ainoa historiallinen herraskartano, jonka omistajiin – eivät välttämättä asukkaisiin – ovat kuuluneet muiden muassa Knut Posse sekä saksalaisperäinen Fresen eli Friskin suku, josta nimi Friskala tulee. Friskalan pientalovaltainen kaava sai lainvoiman vuonna 2003, ja monet uudet kadut saivat nimensä entisistä omistajista. Ennen kartanon perustamista 1400-luvulla alue tunnettiin Ravasen tai Ravaksen nimellä ja kartanon perustamisen jälkeen Friiskylänä tai Friskalana.


title: Kaerla

text: Kaerla on Turun kaupunginosa, joka sijaitsee keskustasta pohjoiseen, tiheästi rakennetun Runosmäen vieressä. Alue kuuluu Tampereentien kaupunginosiin. Kaerla on suurimmaksi osaksi omakotialuetta, mutta kaupunginosan laidoilla on kerrostaloja Nättinummen I- ja II-alueilla sekä Pallissa. Kaerlassa sijaitsee Impivaaran liikuntakeskus ja siihen kuuluva Impivaaran uimahalli, joka valmistuessaan vuonna 1975 oli isoin lajiaan Pohjoismaissa, ja se on edelleen Suomen suurin uimahalli allaspinta-alaltaan. Vuonna 2007 alueen väkiluku oli 2 187.


title: Kaerla

text: Kaupunginosassa sijaitsee Nunnavuori-niminen mäki, jonka korkeus on 64 metriä merenpinnan yläpuolella.


title: Kaerla

text: Alueella sijaitsee myöhäisrautakautinen Mullin kalmistoalue, jolla on suoritettu koekaivaus 2002 ja kasvistonkartoitus 1992.


title: Illoinen

text: Illoinen () on Turun kaupunginosa joka sijaitsee Hirvensalon länsirannalla. Maaseutumainen Illoinen on yksi Turun pienimpiä kaupunginosia: vuonna 2015 alueen väkiluku oli 90.


title: Illoinen

text: Illoisissa on Turun kaupungin siirtolapuutarha, joka rakennettiin 1980-luvulla korvaamaan Kupittaan siirtolapuutarha. Illoisten kaakkoisosassa on pieni ja matala Illoistenjärvi, jonka veden ovat aikoinaan pilanneet rannalla sijainneen Rothbergin kahvipannutehtaan myrkkypäästöt. Illoisissa on toiminut myös tiilitehdas 1800-luvulta ainakin 1940-luvulle asti.


title: Kaistarniemi

text: Kaistarniemi () on Turun kaupunginosa, joka sijaitsee Hirvensalon saaren kaakkoiskulman samannimisellä niemellä. Niemen kärjessä on Papinsaaren kaupunginosa.


title: Kaistarniemi

text: Kaistarniemen tilastoalueen asukasmäärä on 2010-luvun alkupuoliskon vuosina ollut runsaat 650 henkeä. Vuonna 2009 Kaistarniemi oli Turun kolmanneksi hyvätuloisin pienalue läheisten Papinsaaren ja Friskalan jälkeen.


title: Kaistarniemi

text: Kaistarniemessä sijaitsevat muun muassa Pyhän Henrikin ekumeeninen taidekappeli (Seiskarinkatu 35) sekä Harry Kivijärven veistos "Teema" (Kuhanpuisto, Rälssinkatu 1). Seiskarinkadun päässä rannalla on Lounais-Suomen Syöpäyhdistyksen palvelukeskus Meri-Karina.


title: Kaistarniemi

text: Kaistarniemen rakentaminen alkoi vuonna 1989 valmistuneesta ensimmäisen osan rakennuskaavasta. Sanan "kaistare" sanotaan tarkoittavan verkonkuivatuspaikkaa, ja alueen uusien katujen nimistö on siksi otettu kalastusvälineistä: Nuottakatu, Rysäkatu, Mertakuja jne.


title: Kukola

text: Kukola on kaupunginosa Turussa. Se sijaitsee Hirvensalon keskiosassa.


title: Kukola

text: Turun Kukolassa sijaitsee Hirvensalon suurin koulu, Wäinö Aaltosen koulu, kuten myös saaren ainoa kirjasto.


title: Kukola

text: Kun monet muut Hirvensalon kaupunginosat ovat kasvaneet nopeasti 2010-luvulla rakentamisen myötä, Kukolan tilastoalueen asukasluku on pysynyt runsaan 1 500 asukkaan tuntumassa.


title: Sähkösanoma

text: Sähkösanoma voi tarkoittaa


title: Impivaara (täsmennyssivu)

text: Impivaara voi tarkoittaa ainakin seuraavia:


title: Miikka Lommi

text: Miikka Lommi on suomalainen musiikkivideo-ohjaaja. Nykyisin hän työskentelee Kennel Helsinki -yrityksessä. Miikka Lommi on ohjannut muun muassa musiikkivideoita Bomfunk MC’s:lle, Kemopetrolille, Husky Rescuelle ja Deep Insightille.


title: Rachel Bolan

text: Rachel Bolan (oik. James Southworth, s. 9. helmikuuta 1966) on New Jerseystä kotoisin olevan metalliyhtye Skid Row'n basisti ja toinen perustajajäsen yhdessä Dave "The Snake" Sabon kanssa. Bolan on laulanut KISS-yhtyeen entisen Kitaristi Ace Frehleyn kahdella sooloalbumilla ja perustanut Prunella Scales -yhtyeen vain Skid Rown Thickskin-albumilla soittaneen rumpali Phil Varonen kanssa.


title: Saramäki

text: Saramäki () on Turun kaupunginosa, joka sijaitsee keskustasta pohjoiseen. Alue kuuluu Maaria-Paattisten alueeseen ja on erittäin harvaan asuttu. Vuonna 2004 alueen väkiluku oli 530, ja se väheni vuosittain 1,7 %:lla. Alueen väestöstä 16,6 % oli alle 15-vuotiaita, kun taas 15,09 % oli yli 65-vuotiaita. Alueen väestöstä 95,28 % puhuu äidinkielenään suomea ja 0,75 % ruotsia.


title: Saramäki

text: Lassila & Tikanojalla on alueella aluehallinnon toimitilat sekä ongelmajäteyksikkö. Alueella sijaitsi myös Suomen Rakennusjätteen Lajittelu- ja Kierrätyskeskus Oy, joka on muuttanut 2000-luvun lopulla Topinojan kaatopaikan läheisyyteen..


title: Saramäki

text: Kakolana tunnettu Turun vankila muutti Saramäkeen syksyllä 2007. Itse rakennus valmistui jo vuotta aiemmin, mutta sen käyttöönotto viivästyi.


title: Ailuromantia

text: Ailuromantia (tunnetaan myös nimellä felidomantia) on ennustusmenetelmä, joka käyttää kissoja ennakoimaan tulevaisuuden tapauksia, varsinkin säätä.


title: Astangajooga

text: Astangajooga on dynaaminen joogatyyli, jonka intialainen K. Pattabhi Jois kehitti yhdessä opettajansa guru Tirumalai Krishnamacharyan kanssa 1900-luvun alkupuolella. Sen erityispiirteitä ovat "vinyāsa" (hengityksen ja liikkeen yhdistäminen) ja samojen liikesarjojen toisto ilman välirentoutuksia.


title: Astangajooga

text: Termi astanga (sanskritiksi अष्टाङ्ग "aṣṭāṅga") esiintyi ensimmäistä kertaa Patañjalin kirjoittamassa "Joogasutrassa". Se tarkoittaa kahdeksaa haaraa tai kahdeksanraajaista. Jooga (sanskritiksi योग "yoga") tarkoittaa suoraan käännettynä iestämistä, yhteen liittämistä tai valjastamista, mutta joogan harjoittajat usein viittaavat sillä mielen, kehon ja sielun yhteyteen.


title: Astangajooga

text: K. Pattabhi Jois aloitti guru Tirumalai Krishnamacharyan oppilaana vuonna 1927. Krishnamacharya antoi hänelle opetusta niin joogan asanoista ja tekniikasta kuin myös niiden taustalla olevasta filosofiasta. Lopulta he kehittivät nykymuotoisen astangajoogan rishi Vamanan mahdollisesti kirjoittaman "Yoga Koruntan" pohjalta. Yoga Koruntan sisältöön ja olemassaoloon liittyy kuitenkin epävarmuutta, sillä se on kokonaan tuhoutunut. Sen kerrotaan sisältäneen "Joogasutran" pyhät kirjoitukset sekä kuvauksen hengityksen ja liikkeen yhdistävästä menetelmästä, "vinyāsasta", josta tuli astangajoogan keskeinen osa. K. Pattabhi Jois teki sittemmin yli 70 vuoden uran joogaopettajana, jonka aikana hän esitteli astangajoogan länsimaiselle yleisölle. Hän myös perusti astangajoogaan erikoistuneen tutkimuskeskuksen Intian Mysoreen.


title: Astangajooga

text: Astangaan kuuluu nimensä mukaisesti kahdeksan haaraa, jotka muodostavat "joogapuun". Haarat perustuvat Patañjalin kirjoituksiin. Hänen mukaansa haaroja tulee noudattaa ja harjoittaa järjestyksessä voidakseen saavuttaa mielen, kehon ja sielun puhtauden ja yhteyden. Hän käsitteli asanoita hyvin vähän kirjoituksissaan ja keskittyi sen sijaan enimmäkseen joogapuun muihin haaroihin. Astangajoogan kehittäjä, K. Pattabhi Jois, koki kuitenkin mielekkäämmäksi opettaa länsimaisille oppilailleen ensimmäisenä kolmannen haaran, asanat.


title: Astangajooga

text: Ensimmäinen haara, yama (moraalisäännöt), kehottaa elämään harmonisesti muiden kanssa ilman väkivaltaa, varastamista ja ahneutta sekä pysymään totuudessa ja selibaatissa, joka joidenkin modernien tulkitsijoiden mukaan tarkoittaa parisuhteen ulkopuolisen sukupuolisen kanssakäymisen välttämistä.


title: Astangajooga

text: Niyama (puhdistautuminen ja opiskelu) on toinen haara, joka yhdessä yaman kanssa auttaa saavuttamaan kehon ja mielen yhteyden. Kehon ja mielen uskotaan voivan saastua ympäristön vaikutuksesta, mikä voidaan niyaman mukaan välttää huolehtimalla fyysisestä ja henkisestä puhdistautumisesta. Henkinen puhdistautuminen sisältää pyhien kirjoitusten opiskelun, mantrojen toistamisen ja Jumalalle omistautumisen.


title: Astangajooga

text: Āsana (asento, istumatapa) on hengityksen rytmissä suoritettava fyysinen harjoite, joka oikein suoritettuna auttaa pääsemään irti menneestä ja elämään nykyhetkessä. Joogasutran kirjoitusten perusteella uskotaan, että menneet ajatukset, tunteet ja kokemukset ovat varastoituneet kehoon. Asanoiden avulla pyritään tiedostamaan tämä ja päästämään niistä irti. Neljänteen haaraan suositellaan siirtymään vasta lootusasennon hallitsemisen myötä. Taito saavutetaan harjoittamalla ensin muita asanoita oikeassa järjestyksessä.


title: Astangajooga

text: "Prāṇa" tarkoittaa kehon omaa elinvoimaa. Sitä pidetään myös Shaktin ilmentymänä. Prāṇayāmassa (hengityksen hallinta) opiskellaan ja harjoitellaan hengittämistä, kunnes sen hallitsemisen kautta opitaan hallitsemaan myös mieltä. Ennen varsinaisiin hengitysharjoituksiin siirtymistä on kuitenkin suositeltavaa pysytellä kolmannessa haarassa ja oppia rytmittämään asanat hengityksen mukaisesti.


title: Astangajooga

text: Mieli harhailee helposti, kun huomio hakeutuu aisteihin. Pratyāhāra (aistien hallinta) ohjaa palauttamaan huomion aina takaisin hengitykseen. Tämä onnistuu "drishtin" avulla eli kiinnittämällä katse tiettyyn pisteeseen ja keskittymällä kuuntelemaan omaa hengitystä ulkopuolelta tulevien äänten sijaan. Astangajoogassa jokaisella asanalla on oma drishtinsä. Aistien tuomia huomioita ja ajatuksia ei ole kuitenkaan tarkoitus varsinaisesti sulkea pois; niistä tullaan tietoisiksi, minkä jälkeen niistä päästetään irti uloshengityksen avulla ja palautetaan huomio taas kokonaan omaan hengitykseen.


title: Astangajooga

text: Dhāraṇā (keskittyminen) on osittain seurausta viidennessä haarassa, pratyāhārassa, edistymisestä. Dhāraṇāssa harjoitellaan huomion kiinnittämistä "bandhoihin" eli tiettyihin kohteisiin kehossa, kunnes saavutetaan kyky keskittyä tietoisuuden itsensä tarkasteluun.


title: Astangajooga

text: Meditaatio kuuluu jossain määrin kaikkiin joogapuun haaroihin, mutta sille on omistettu myös kokonaan oma haaransa, dhyāna (mietiskely, meditaatio). Se syventää erityisesti viidennen (pratyāhāra) ja kuudennen (dhāraṇā) haaran harjoituksia. Dhyānalla tarkoitetaan mielen lepäämistä ajatuksettomassa tilassa. Toisin kuin keskittymisessä (dhāraṇāssa), meditaatiossa huomio kiinnitetään bandhojen sijaan esimerkiksi sisäiseen ääneen, hengitykseen, tietoisuuteen itsestä, havainto- ja ajatteluprosessiin, "iṣṭa-devatāan" (omaan suosikkijumalaan) tai Jumalaan. Asanaharjoituksessa dhyāna ilmenee käytännössä eräänlaisena liikemeditaationa, jossa asanat vaihtuvat sulavasti hengityksen katkeamattoman virran tahdissa.


title: Astangajooga

text: Kun hallitsee joogapuun kaikki edeltävät haarat, voi saavuttaa viimeisen haaran, samādhin. Samādhi (tajunnallinen valaistuminen, autuuden tila) jaetaan kahteen osaan: tavoitteelliseen (engl. "objective") ja tarkoituksettomaan (engl. "objectless"). Tavoitteellinen samādhi tarkoittaa mielen kirkastumista ensi kertaa. Kirkas mieli kykenee kokemaan todellisuuden puhtaasti, täsmälleen sellaisena kuin se on. Tarkoitukseton samādhi on joogan korkein taso, joka johtaa puhtaaseen hurmokseen, "kaivalyaan" - eräänlaiseen kokonaisvaltaiseen tietoisuuden kokemiseen tai Jumalan kanssa yhdeksi tulemiseen. Toisin kuin muita haaroja, samādhia ei voi harjoitella tai tavoitella.


title: Astangajooga

text: Yksi astangajoogan keskeisimmistä osa-alueista on vinyāsa, hengityksen ja liikkeen yhteys. Asanoita tehdään hengityksen tahdissa eikä päinvastoin. Astangajoogaa kutsutaankin joskus astanga-vinyasa-joogaksi erityisesti englannin kielellä (engl. "ashtanga vinyasa yoga"). Vinyāsaan kuuluu "ujjayī"-hengitystekniikka. Ujjayīssa hengitetään aina nenän kautta ja siinä sisään- ja uloshengitysten tulisi kestää yhtä kauan. Tekniikkaan kuuluu sihisevä ääni, joka syntyy kurkun takaosaa kohti hengitettäessä.


title: Astangajooga

text: Arkikielessä "vinyāsalla" tarkoitaan usein pelkkää asanasta toiseen siirtymistä.


title: Astangajooga

text: "Mysore" on astangajoogan perinteinen harjoitustyyli. Se on nimetty Etelä-Intiassa sijaitsevan Mysoren kaupungin mukaan. Tyyliin kuuluu, että joogaa harjoitetaan kuutena päivänä viikossa. Oppilaiden tulee itse muistaa asanoiden järjestys ja edetä omaan tahtiinsa sen sijaan, että he seuraisivat opettajaa. Tyyli mahdollistaa keskittymisen omaan harjoitukseen ja kokemukseen. Opettaja tarvittaessa ohjaa oppilaita asentojen korjaamisessa ja antaa oppilaille uusia asanoita heidän edistymisensä mukaisesti.


title: Astangajooga

text: Astangajooga aloitetaan perinteisesti mantralla, jonka jälkeen siirrytään aurinkotervehdyksiin. Harjoitus niin ikään lopetetaan mantralla ja loppurentoutuksella.


title: Astangajooga

text: Aurinkotervehdys on astangajoogassa tyypillisesti lämmittelynä suoritettava liikesarja, joka viittaa kunnianosoitukseen hindujen auringonjumala Suryaa kohtaan. Se jaotellaan A- ja B-osiin. Aurinkotervehdys A koostuu yhdeksästä asanasta ja aurinkotervehdys B koostuu 17 asanasta. Perinteisesti jokaisessa asanassa ollaan yhden hengityksen ajan lukuun ottamatta alaspäin katsovaa koiraa, jossa ollaan viiden hengityksen ajan. Aurinkotervehdykset ovat harjoituksen perusta, joiden tarkoituksena on opettaa oikea hengitystekniikka ja valmistella kehoa seuraavia sarjoja varten.


title: Astangajooga

text: Siinä missä aurinkotervehdykset aloittavat harjoituksen, loppuliikkeet lopettavat sen. Loppuliikkeisiin kuuluu 16 asanaa, mutta aloittelijat tekevät niistä vain kaksi: lootusasennon tai sen muunnelman ja shavasanan eli loppurentoutuksen selällä maaten.


title: Astangajooga

text: Perinteisesti astangajoogan muut liikesarjat aloitetaan vasta, kun aurinkotervehdykset ovat hallussa. Liikesarjoissa asanat tehdään aina samassa järjestyksessä. Sarjoja ei ole kuitenkaan tarkoituksena suorittaa heti alusta loppuun, vaan oppilaan tulee edetä taitojensa, joustavuutensa ja voimiensa kehittymisen puitteissa. Liikesarjoihin sisältyy niin sanottuja avain-asanoita, joiden hallitseminen määrittää voiko oppilas jatkaa sarjassa pidemmälle. Seuraaviin sarjoihin edetään vasta, kun koko edellinen sarja on täysin hallussa. Usein pelkät perussarjat vievät oppilaalta vuosia ja monet eivät etene koskaan niitä pidemmälle.


title: Astangajooga

text: Perussarjojen (sanskritiksi योग चिकित्सा "yoga cikitsā"; suom. 'joogalääketiede') tarkoituksena on puhdistaa kehoa. Sarjat koostuvat yhteensä 41 eri asanasta, jotka voidaan jaotella seisoma-, soturi- ja istumasarjaan.


title: Astangajooga

text: Välisarjoihin kuuluu (sanskritiksi नाडिशोधन "nāḍi-śodhana") 40 asanaa. Niiden tarkoitus on puhdistaa hermostoa.


title: Astangajooga

text: Jatkosarjat (sanskritiksi स्थिर भग "sthira bhaga") jaotellaan neljään osaan: A, B, C ja D.


title: Spyro: A Hero’s Tail

text: Spyro: A Hero’s Tail on Spyro-pelisarjan viides osa. Se julkaistiin Amerikassa vuonna 2004 ja muualla maailmassa hieman myöhemmin. Peli on julkaistu PlayStation 2-, Xbox- ja Nintendo GameCube -konsoleille.


title: Spyro: A Hero’s Tail

text: Pelin pelaaminen on pääpiirteissään samanlaista kuin muidenkin Spyro-pelien, mutta pelaaminen on hieman erilaista: ennen peliä ohjattiin PlayStation-ohjaimen vasemmalla puolilla olevilla näppäimillä, nyt ohjataan ohjaimen alaosassa olevilla sauvoilla.Pelissä ei käytetä enää edellisistä peleistä tuttuja tavanomaisia portaaleja ja peli on selvästi edeltajiänsä synkempi ja vaikeampi, koska joissakin tehtävissä on monta vaikeustasoa. Lisäksi jalokivien keruu vaihtuu kristallien keräämiseen, minkä lisäksi kristalleja on vaikeampi löytää ja ansaita. Pelissä on useita tasoja ja musiikkiraidat ovat huolellisemmin tehtyjä. Huomattavin muutos on tapahtunut ohjausnapeissa ja liikkeissä. Entisissä Spyro-peleissä neliö-napista puskettiin ja O-napista syöstiin tulta, tässä pelissä päinvastoin. Head Bash-liike saadaan aikaiseksi painamalla kahdesti X-nappia ja sitten O. Kuten edellisessä pelissä, tässäkin Spyro kykenee syöksemään muutakin kuin tulta: sähköä, vettä (veden avulla tosin vain liikutetaan mekanismeja, jolloin esim. ovet avautuvat, vihollisiin se ei juuri tehoa) ja jäätä, kunhan näitä voimia hallitsevat keijut ensin pelastetaan kenttäpomoilta vuorotellen. Eräs suuri muutos on Sparxin ylimääräinen elämäpiste, jonka voi ostaa Moneybagsin kaupasta. Tällöin Sparx on viimeisillä voimillaan punainen. Peliin on lisätty myös automaattisia toimintoja joita edelliset osat eivät sisältäneet; jos Spyron lentokorkeus ei riitä tasanteen päälle liitämiseen, hän tarttuu sen reunaan ja vetää itsensä ylös asti. Jos Spyro taas putoaa liian korkealta, hän alkaa huutaa. Jos pelaaja lopettaa pelaamisen muutaman minuutin ajaksi, Spyro nukahtaa. Kaikkein huomattavimpia muutoksia ovat henkilöiden ulkonäön vaihtuminen, sekä Spyron uudet kyvyt; kaksoishyppy, puolapyörintä, siipisuoja (tuttu eräästä aiemmasta osasta) ja kalliokiipeily (ts. seinähyppy).


title: Dave Sabo

text: Dave ”The Snake” Sabo (s. 16. syyskuuta 1964 Perth Amboy, New Jersey) on yhdysvaltalaisen, New Jerseyssä perustetun metalliyhtye Skid Row’n kitaristi ja toinen perustajajäsen basisti Rachel Bolanin kanssa. Hän sai lempinimen ”The Snake” (”käärme”), kun näki kerran unen käärmeestä. Dave soitti kitaraa myös hetken aikaa Bon Jovissa, kunnes Jon otti Richie Samboran hänen tilalleen.


title: Pat Monahan

text:
Patrick "Pat" Monahan (s. 28. helmikuuta 1969 Erie, Pennsylvania) on Grammy awardin voittaneen Train-yhtyeen keulahahmo, laulaja ja lauluntekijä.
Hän kirjoitti ja lauloi Spider-Man 2 – Hämähäkkimies 2:n tunnuslaulun "Ordinary", mutta Trainin teki tunnetuksi kappale "Drops Of Jupiter", joka 2001 voitti kaksi Grammya (Best Rock Song and Best Instrumental Arrangement Accompanying Vocalists). Kappale on aistikas taideteos, jossa sekoittuvat monet eri instrumentit. Kappaleen sanoitus on runollinen, ja Monahan kirjoitti kappaleen edesmenneelle äidilleen, joka kuoli syöpään.


title: Pat Monahan

text: Patrick näytteli myös ainakin yhdessä CSI jaksossa.


title: Maanpää

text: Maanpää on Turun kaupunginosa, joka sijaitsee samannimisellä niemellä Hirvensalon länsirannalla. Maanpäähän kuuluu myös Hirvensalon länsipuolisia saaria.


title: Maanpää

text: 2010-luvun alkupuolen ajan maaseutumaisen Maanpään tilastoalueen väkiluku oli noin 100.


title: Maanpää

text: Turun Työväen Pursiseuran kotisatama on Pitkäkarin saarella Maanpään edustalla ja huoltosatama sen lähellä Maanpään kärjessä.


title: Maanpää

text: Maanpään ja Sipsalon muodostama niemi oli 1500-luvulla erillinen saari, joka kuului hallinnollisesti eteläpuolella sijaitsevaan Satavaan. Piispa Olavi Maununpoika oli 1450-luvulla antanut Maanpään tilan kalastajalleen uudistaloksi. 1500-luvun puolivälissä Maanpää ja viereinen Jänessaari olivat muutaman vuoden läänitettyinä piispa Mikael Agricolalle. Sen jälkeen molemmat tilat olivat maanvouti Ragnald Halvardinpojan ja sitten de la Gardien suvun omistuksessa. Vuonna 1655 Maanpää oli läänitettynä Juho Kurjelle ja 1700-luvun alussa välskäri Johannes Delphendalin asuma ratsutila. 1700-luvun puolivälissä Maanpää jaettiin Länsi- ja Itätaloon, jota 1930-luvulla isännöi agronomi Karl Sonck. Nykyinen Itätalon päärakennus on hänen veljensä, arkkitehti Lars Sonckin piirtämä.


title: Maanpää

text: Sipsalon maatilalla Maanpään Seulussa toimi 1750-luvulta alkaen kasvitieteilijä Pehr Kalmin perustama Turun akatemian koepuutarha, jossa hän viljeli eri puolilta maailmaa saamiaan kasveja siemenistä ja juurakoista. Puutarha lakkautettiin 1772, mutta yhä alueelta löytyy Kalmin istuttamia kasveja.


title: Maanpää

text: Maanpään niemellä on ollut useita Frithiof Strandellin suunnittelemia jugendhuviloita 1900-luvun alusta: Villa Tallbacka, Villa Solbacka ja Villa Lindbacka Seulussa sekä yhä jäljellä oleva Villa Allila. Lisäksi Seulussa on August Heleniuksen piirtämä, vuonna 1884 rakennettu puuhuvila, jonka rakennuttaja oli peilitehtailija J. M. Westling.


title: Moikoinen

text: Moikoinen () on kaupunginosa Turussa ja sijaitsee Hirvensalon itäosassa. Moikoinen on Kukolan ohella saaren suurimpia asutuspaikkoja ja siellä onkin useita palveluita kuten kauppoja, kirkko sekä nuorisotalo. Vuonna 2004 alueen väkiluku oli 1 880 ja se väheni vuosittain 4,15 prosentilla. Kun monet muut Hirvensalon kaupunginosat ovat kasvaneet nopeasti 2010-luvulla rakentamisen myötä, Moikoisten tilastoalueen asukasluku on pysynyt runsaan 1 750 asukkaan tuntumassa.


title: Moikoinen

text: Mantereen ja Hirvensalon välisen Hirvensalonsillan toinen pää on Moikoisissa.


title: Oriniemi

text: Oriniemi on Turun kaupunginosa, joka sijaitsee Hirvensalon lounaisosassa. Alueeseen kuuluu myös Nepon saari Hirvensalon ja Satavan välissä. 2010-luvun alkupuoliskolla metsäisen ja harvaan asutun Oriniemen tilastoalueen väkiluku oli noin 170.


title: Oriniemi

text: Oriniemessä on partiolaisten ja muiden nuorisojärjestöjen suosima ulkoilualue majoitustiloineen.


title: Battle Royale II: Requiem

text: Battle Royale II: Requiem ( "Batoru rowaiaru tsū: "Rekuiemu"") on vuonna 2003 ensi-iltansa saanut japanilainen toimintaelokuva. Se on vuonna 2000 ensi-iltansa saaneen elokuvan "Battle Royale" jatko-osa.


title: Battle Royale II: Requiem

text: Ensimmäisen osan ohjaaja Kinji Fukasaku alkoi ohjata jatko-osaa "Battle Royale II: Requiem", mutta Fukasakun kuoltua 12. tammikuuta 2003 hänen poikansa Kenta Fukasaku ohjasi elokuvan loppuun isänsä muistoksi. Kinji Fukasaku ehti ohjata vain kohtauksen, jossa näyttelee Takeshi Kitano.


title: Battle Royale II: Requiem

text: Tällä kertaa luokkaa ei usuteta toistensa kimppuun vaan he taistelevat ryhmänä terroristijoukkoa vastaan jota johtaa Shuya Nanahara. Jokaisella oppilaalla on myös pari ja jos oppilaan pari kuolee, kuolevat molemmat.


title: Papinsaari

text: Papinsaari () on Turun kaupunginosa, joka sijaitsee Hirvensalon kaakkoisreunalla Kaistarniemen kärjessä Friskalan itäpuolella.


title: Papinsaari

text: Papinsaari oli aiemmin saari, mutta nykyisin sen yhdistää Kaistarniemeen kapea kannas. Jyrkkämaastoisen ja kallioisen Papinsaaren korkein kohta on noin 40 metriä merenpinnasta.


title: Papinsaari

text: 1900-luvun loppuun asti Papinsaaressa oli parikymmentä omakotitaloa ja noin 80 eritasoista kesämökkiä. Lautarakenteisista mökeistä valtaosa on purettu. Kaavan valmistuttua 1998 on Papinsaaresta noin vuodesta 2000 alkaen alettu kehittää yksilöllistä ja korkealaatuista asuinaluetta arkkitehtien suunnittelemine pien- ja rivitaloineen. Monista asunnoista on merinäköala, ja monet rakennukset sijaitsevat poikkeuksellisen lähellä rantaa. Toisaalta alueen kaavoitusta on kritisoitu liian pienistä tonteista johtuvasta rakennusten lähekkäisyydestä sekä värien ja muotojen kirjavuudesta.


title: Papinsaari

text: Vuonna 2004 Papinsaaren väkiluku oli 158, vuonna 2010 asukkaita oli 341 ja vuonna 2015 kaikkiaan 378. Kolmannes alueen asukkaista oli vuonna 2004 alle 15-vuotiaita ja vain 4 prosenttia yli 65-vuotiaita. Vuonna 2009 Papinsaari oli Turun hyvätuloisin pienalue, seuraavina naapurialueet Friskala ja Kaistarniemi.


title: Papinsaari

text: Papinsaaren länsipuolella on linnustostaan tunnettu Friskalanlahti ja itäpuolella Pitkäsalmi, jonka vastarannalla sijaitsevat Uittamo ja Katariinanlaakso.


title: Toijainen

text: Toijainen () on lähiö ja kaupunginosa Turussa. Se sijaitsee Hirvensalon saaren keskikohdassa.


title: Toijainen

text: Toijainen on 2010-luvulla kasvanut nopeasti lapsiperheiden pien- ja rivitaloalueeksi. Vuoden 2010 lopussa tilastoalueen väkiluku oli 346 ja vuoden 2015 lopussa 846. Alle kouluikäisiä (0–6-vuotiaita) oli vuonna 2010 suhteellisesti toiseksi eniten Turussa eli 18,5 prosenttia, kun taas 20–29-vuotiaita oli kuudenneksi vähiten koko kaupungissa, vain 3,5 prosenttia. Asukkaista ruotsinkielisiä oli 15,3 prosenttia, joka on suhteellisesti laskettuna toiseksi eniten kaupungissa. Lähes kaikki Toijaisten asukkaat asuivat omistusasunnoissa.


title: Toijainen

text: Toijaistentien varrella on noin yhden hehtaarin laajuinen luonnonsuojelualue Tammimäki, peltojen ympäröimä metsäinen kukkula. Sen etelä- ja lounaisrinteellä on läpimitaltaan lähes kolmemetrisiä siirtolohkareita.


title: Toijainen

text: Toijainen on kehittynyt samannimisestä yksinäistalosta, josta löytyy merkintä vuodelta 1453. 1500-luvulla Toijainen oli ensin kolme, sitten kaksi taloa käsittävä kylä. 1700-luvulla talot olivat Nauvon Gyttjan ja Kirjaisen ratsutilan aputiloja. Isojaossa 1805 talojen nimiksi on merkitty Norrgård ja Södergård, ja tilat yhdistyivät 1800-luvun lopulla. 1900-luvun alussa Toijaisten tilan omistaja vaihtui usein, kunnes Kustaa Wahala myi tilan vuonna 1912 Turun kaupungille lukuun ottamatta itselleen erottamaa Hirvelän tilaa, joka sekin kuitenkin tuli pian kaupungin omistukseen. Hirvelän alueesta on kehittynyt nykyinen Lauttaranta.


title: Särkilahti

text: Särkilahti on Turun kaupunginosa, joka sijaitsee Hirvensalon keskiosassa, lounaasta Hirvensalon sisäosaan työntyvän samannimisen lahden pohjukassa.


title: Särkilahti

text: Alueella vuodesta 1958 sijainnut Särkilahden alakoulu lakkautettiin vuonna 2007.


title: Särkilahti

text: 2010-luvun alkupuoliskolla Särkilahden tilastoalueen väkiluku kasvoi 115:stä 149:ään.


title: Särkilahti

text: Turun kaavoituksessa suunnitellaan Särkilahden alueelle niin sanottua Kanavakaupunkia, jonka ytimenä olisi Särkilahden ja Pukinsalmen yhdistävä kanava Maanpään ja Jänessaaren välissä.


title: Kombank arena

text: Kombank arena () on sisäurheiluareena Belgradissa Serbiassa. Rakennus avattiin virallisesti vuonna 2004, ja sen omistaa Belgradin kaupunki.


title: Kombank arena

text: Areena on suunniteltu urheiluareenaksi esimerkiksi koripalloa, käsipalloa, lentopalloa ja tennistä varten. Areenalla voidaan putkirakenteisten katsomoiden ansiosta järjestää myös yleisurheilun sisätapahtumia, mutta 48 000 neliömetrin pinta-alallaan se soveltuu hyvin myös kulttuuritapahtumien näyttämöksi. Katsomoihin mahtuu enimmillään 20 000 henkeä, mikä tekee areenasta Serbian suurimman urheiluhallin. Areena maksoi noin 70 miljoonaa euroa.


title: Kombank arena

text: Hallin suunnittelu alkoi jo vuonna 1989, koska tarkoituksena oli rakentaa pääareena silloiselle Jugoslavialle myönnettyä vuoden 1994 koripallon MM-turnausta varten.


title: Kombank arena

text: 1991 rakennukselle oli valittu paikka. Kuitenkin MM-turnaukseen oli aikaa enää kolme vuotta, ja megarakennuksen rakentamiseen olisi tarvittu liki ennätyssuoritus. Projekti jaettiin 126 yrityksen tehtäväksi.


title: Kombank arena

text: 1992 Jugoslavian hajoaminen oli alkanut, Ja YK:n sanktioiden johdosta hallihankkeen päätukija, yhdysvaltalainen HOK-yhtiö vetäytyi hankkeesta. Hallin rakennustyöt jatkuivat edelleen.


title: Kombank arena

text: Vuoden 1993 tapahtumien johdosta Jugoslavia menetti vuodelle 1994 tarkoitetut MM-kilpailut. Kilpailut järjestettiin lopulta Hamiltonissa ja Torontossa, Kanadan Ontariossa.


title: Kombank arena

text: Huolimatta ongelmista, hallin rakennustyöt jatkuivat vielä vuoteen 1995, jonka jälkeen seurasi muutaman vuoden tauko, ja rakennustyöt jatkuivat taas 1998. Belgradille myönnettiin kansainvälinen pöytätennisturnaus vuodelle 1999. Tässä vaiheessa rakennus oli jo muodossaan, ja sisätiloja viimeisteltiin. Taas kerran Belgrad menetti turnauksen, tällä kertaa Kosovon sodan johdosta.


title: Kombank arena

text: 2000 Serbia ja Montenegro sai uuden vakaan hallinnon, ja areena voitiin ottaa käyttöön. Vuonna 2005 areenalla pelattiin koripallon EM-kilpailuiden otteluja.


title: Kombank arena

text: Alkuvuoteen 2006 areena sai toimia suurtapahtumien järjestäjänä tilapäisluvalla. Palosuojausjärjestelmät eivät täyttäneet eurooppalaisvaatimuksia. Halli avattiin uudelleen marraskuussa 2006 vaatimukset täyttävänä.


title: Kombank arena

text: Areenalla on esiintynyt muun muassa David Copperfield, Phil Collins, 50 Cent, Rihanna, Rolling Stones sekä joukko paikallisia artisteja.


title: Kombank arena

text: Vuonna 2008 Beogradska arena isännöi Eurovision laulukilpailua. Helmikuussa 2008 keskusteltiin viisujen siirtämisestä muualle johtuen Kosovon itsenäisyysjulistuksen aiheuttamista mellakoista, mutta EBU päätti myöhemmin puhelinkonferenssissa, että kilpailut säilytetään Belgradissa järjestäjän luvattua, että se pystyy huolehtimaan turvallisuudesta.


title: Mitaka

text: Mitaka () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Setagayan ja Suginamin erillisalueisiin sekä Chōfun, Koganein ja Musashinon kaupunkeihin. Mitakassa on 186 166 asukasta (vuonna 2017) ja sen pinta-ala on 16,42 neliökilometriä.